Klagenævnet for Udbud J.nr.: (Nikolaj Aarø-Hansen, Niels Sørensen, Vibeke Steenberg) 18. januar PDF\nKlagenævnet for Udbud J.nr.: (Nikolaj Aarø-Hansen, Niels Sørensen, Vibeke Steenberg) 18. januar 2011\nDownload "Klagenævnet for Udbud J.nr.: 2009-0020926 (Nikolaj Aarø-Hansen, Niels Sørensen, Vibeke Steenberg) 18. januar 2011"\n1 Klagenævnet for Udbud J.nr.: (Nikolaj Aarø-Hansen, Niels Sørensen, Vibeke Steenberg) 18. januar 2011 K E N D E L S E O K Entreprise A/S (advokat Birgitte H. Frederiksen, Tønder) mod Tønder Forsyning A/S (advokat Erik Hørlyck, Århus) Den 8. juni 2010 afsagde klagenævnet kendelse vedrørende klagepunkterne i sagen (påstand 1). Klagenævnet konstaterede herved, at indklagede havde handlet i strid med ligebehandlingsprincippet i tilbudslovens 2, stk. 3, ved i indklagedes licitation vedrørende rammeaftale for fornyelse af vandledning udført ved opgravning at have anset klagerens tilbud for ukonditionsmæssigt som følge af, at klageren i sit tilbud ikke havde udfyldt tilbudslistens pkt , idet udfyldelsen heraf ikke var en betingelse for at anse tilbuddet for konditionsmæssigt. Klagenævnet besluttede efter modtagelsen af klagen at udskyde behandlingen af klagerens påstand om erstatning (nu påstand 4 og 5), indtil klagenævnet havde taget stilling til de øvrige påstande. Klagenævnet har efterfølgende besluttet at behandle to yderligere spørgsmål (spørgsmål 2 og 3) i tilknytning til erstatningspåstandene. Denne kendelse vedrører disse nye spørgsmål samt erstatningspåstandene. Sagen har været behandlet på skriftligt grundlag. Klagenævnet har besluttet at behandle følgende spørgsmål: Spørgsmål 2 Har indklagede handlet i strid med tilbudslovens 8, stk. 1, og ligebehandlingsprincippet og gennemsigtighedsprincippet i samme lovs 2, stk. 3, ved i tilknytning til det anvendte tildelingskriterium»det økonomisk mest fordelagtige tilbud«at fastsætte følgende underkriterium:»referencer og\n2 2. økonomi (herunder oplysninger svarende til en serviceattest fra Erhvervsog Selskabsstyrelsen samt årsregnskaber for de to seneste regnskabsår)«, uagtet at dette underkriterium efter sit indhold var uegnet til bidrage til at identificere det økonomisk mest fordelagtige tilbud? Spørgsmål 3 (subsidiært i forhold til spørgsmål 2) Har indklagede handlet i strid med tilbudslovens 8, stk. 1, og ligebehandlingsprincippet og gennemsigtighedsprincippet i samme lovs 2, stk. 3, ved i tilknytning til det anvendte tildelingskriterium»det økonomisk mest fordelagtige tilbud«at fastsætte følgende underkriterium:»materialer, mandskab og kvalitetsstyring«, uagtet at dette underkriterium efter sit indhold var uegnet til at bidrage til at identificere det økonomisk mest fordelagtige tilbud? Klageren har nedlagt følgende påstande: Påstand 4 Indklagede tilpligtes til klageren at betale kr. ekskl. moms med procesrente fra klagens indgivelse. Påstand 5 (subsidiær i forhold til påstand 4) Indklagede tilpligtes til klageren at betale kr. ekskl. moms med procesrente fra klagens indgivelse. Klageren har nedlagt påstand om, at spørgsmål 2 og 3 besvares bekræftende, mens indklagede har nedlagt påstand om, at spørgsmålene besvares benægtende. Indklagede har i relation til påstandene 4 og 5 nedlagt påstand om frifindelse. Supplerende sagsfremstilling: Særligt vedrørende spørgsmål 2 og 3 I licitationsbetingelserne (»udbudsbrev«) af 8. oktober 2009 var der blandt andet anført følgende:\n3 3.»Tildelingskriteriet er det økonomisk mest fordelagtige tilbud med tildelingskriterier som følger: Økonomi (tilbudslisten) 50 % Referencer og økonomi (herunder oplysninger svarende til en serviceattest fra Erhvervs- og Selskabsstyrelsen samt årsregnskaber for de to seneste regnskabsår) 25 % Materialer, mandskab og kvalitetsstyring 25 %«. Særligt vedrørende påstand 4 og 5 Indklagede har fremlagt et notat af 15. juni 2010 udarbejdet af indklagedes tekniske rådgiver, EnviDan A/S. Notatet indeholder en bedømmelse af klagerens tilbud på grundlag af de fastsatte underkriterier, og bedømmelsen er indsat i det skema, EnviDan A/S brugte ved evalueringen af tilbuddene. Det fremgår heraf, at klagerens tilbud i givet fald ville være blevet bedømt som det 3. økonomisk mest fordelagtige bud med en samlet pointscore på 8,88, mens det vindende og det næstbedste tilbud fik en pointscore på henholdsvis 9,38 og 9,18 point. I relation til evalueringen af klagerens tilbud med hensyn til underkriterierne»referencer og økonomi (herunder oplysninger svarende til en serviceattest fra Erhvervs- og Selskabsstyrelsen samt årsregnskaber for de to seneste regnskabsår)«og»materialer, mandskab og kvalitetsstyring«er der anført følgende:» Jeg lovede, at sætte lidt tekst på baggrund for pointtildelingen til OK Entreprise. B økonomi og referencer. De har medsendt serviceattesten og to årsregnskaber. Regnskabsår 2009 er med et resultat på som de betegner som tilfredsstillende for selskabets første år, de er gået fra at være I/S til A/S. De har ikke vedlagt reference. C materiel, mandskab og kvalitetsstyring. Der er vedlagt materielliste, men der er ikke vedlagt noget form for dokumentation på OK Entreprise kan varetage vandforsyningsopgaver. Ud af den liste der er vedlagt som medarbejderkvalifikationer kan jeg ikke se om de kan håndtere opgaven «Klageren har opgjort sit krav i påstand 4 som positiv opfyldelsesinteresse, og har herved anført følgende poster af tabt fortjeneste: 1. Materialeleje, levering af materialer ,00 kr. 2. Mand med bil ,00 kr. 3. Minigraver med fører ,00 kr. 4. Rendegraver med fører ,00 kr.\n4 4. 5. Transport med lastbil ,00 kr. I alt ,00 kr. Klageren har opgjort sit krav i påstand 5 således: a. Omkostninger ved tilbudsberegning ,00 kr. b. Omkostninger ved erstatningsopgørelse ,00 kr. I alt ,00 kr. Indklagede har størrelsesmæssigt bestridt samtlige poster i klagerens opgørelser. Parternes anbringender: Ad spørgsmål 2 og 3 Klageren har navnlig anført, at underkriterierne»referencer og økonomi«og»materialer, mandskab og kvalitetsstyring«begge var uegnede til at identificere det økonomisk mest fordelagtige bud, idet de ikke vedrører den udbudte ydelses kvalitet, men alene vedrører virksomhedernes generelle forhold. Indklagede har navnlig anført, at kriterier, der vedrører den tilbudsgivende virksomheds forhold, er egnede til at identificere det økonomisk mest fordelagtige tilbud og dermed lovlige underkriterier, såfremt de efter beskaffenheden af den udbudte ydelse belyser kvaliteten af denne og ikke blot vedrører virksomhedens generelle forhold. Da der var tale om et offentligt udbud, fandt der ingen udvælgelse sted. Den udbudte ydelse vedrørte fornyelse af vandledninger. Der var således tale om en ømfindtlig ydelse, hvorved det er afgørende, at entreprenøren er i stand til at håndtere opgaven således, at der ikke sker forurening af drikkevandet. Der var endvidere tale om en flerårig rammeaftale, og det var derfor ved tilbudsbedømmelsen af betydning, at der ikke var grund til at påregne, at tilbudsgiveren ikke kunne opfylde sine forpligtelser gennem hele rammeaftalens løbetid. Underkriteriet»Referencer og økonomi«blev på den baggrund fastsat for at opnå tilbud baseret på et sådant erfaringsgrundlag, at indklagede ikke skulle afholde uforudsete udgifter til oplæring og kontrol og for at sikre, at afgivne tilbud vil kunne opfyldes i hele rammeaftalens løbetid. Underkriteriet»Materialer, mandskab og kvalitetsstyring«blev på tilsvarende måde fastsat for at sikre tilbud, der opfyldte kravene til sikkerhed i drikkevandskvaliteten, idet\n5 5. det f.eks. er nødvendigt at der ikke anvendes materialer, der også anvendes til spildevandsopgaver, og at mandskab og kvalitetsstyring opfylder de krav, der må stilles til forsvarlig drikkevandsforsyning. Ad påstand 4 og 5: Klageren har gjort gældende, at indklagede ved den fastslåede overtrædelse af tilbudsloven (påstand 1) har handlet på en sådan måde, at indklagede efter de almindelige erstatningsregler er erstatningsansvarlig over for klageren, der som tilbudsgiver havde afgivet tilbud uden at få kontrakten. Klageren har særligt vedrørende påstand 4 gjort gældende, at klageren, hvis indklagede ikke havde handlet i strid med tilbudsloven, ville have fået kontrakten, eller at det i hvert fald er overvejende sandsynligt, at klageren ville have fået kontrakten, og at klageren derfor har krav på en erstatning, der svarer til klagerens positive opfyldelsesinteresse. Klagerens tilbud var det økonomisk mest fordelagtige, da det prismæssigt var det laveste, da indklagedes advokat under udbuddet anbefalede, at der skulle træffes tildelingsbeslutning på grundlag af laveste pris, og da indklagede rent faktisk valgte tilbuddet med den laveste pris blandt de tilbud, som indklagede da mente, var konditionsmæssige. Klageren har vedrørende påstand 5 navnlig gjort gældende, at klageren i hvert fald har krav på at få dækket sit tab for forgæves afholdte udgifter i forbindelse med, at virksomheden under udbuddet afgav tilbud, og at klageren således har krav på en erstatning, der svarer til klagerens negative kontraktinteresse. Indklagede har gjort gældende, at overtrædelsen af tilbudsloven ikke indebærer, at indklagede efter de almindelige erstatningsregler er erstatningsansvarlig over for klageren. Indklagede har vedrørende påstand 4 navnlig gjort gældende, at klageren ikke har ført bevis for, at klageren, hvis de pågældende overtrædelser ikke var sket, ville have fået kontrakten, at klageren heller ikke har ført bevis for, at det er overvejende sandsynligt, at klageren ville have fået kontrakten, og at der derfor ikke er grundlag for at fastsætte erstatningen som positiv opfyldelsesinteresse. Indklagede har nærmere anført, at tildelingskriteriet var»det økonomisk mest fordelagtige tilbud«, og at klagerens tilbud kun var det 3. økonomisk mest fordelagtige tilbud. Klageren har endvidere selv forårsaget afvisningen af sit tilbud ved ikke at udfylde tilbudslistens pkt Vedrørende påstand 5 har indklagede nærmere anført, at tilbudsomkostningerne i klagerens opgørelse hverken er specificerede eller dokumenterede, ligesom kravet for omkostningerne»ved\n6 6. erstatningsopgørelse«under alle omstændigheder skal fragå, da disse omkostninger i givet fald skal dækkes af tilkendte sagsomkostninger. Klagenævnet udtaler: Ad spørgsmål 2 og 3 Hvis ordregiveren har valgt tildelingskriteriet»det økonomisk mest fordelagtige tilbud«, skal de underkriterier, som ordregiveren opstiller hertil, efter tilbudslovens 8, stk. 1, være egnet til at bidrage til at identificere det økonomisk mest fordelagtige tilbud. Underkriteriet»Referencer og økonomi (herunder oplysninger svarende til en serviceattest fra Erhvervs- og Selskabsstyrelsen samt årsregnskaber for de to seneste regnskabsår)«, der er nævnt i spørgsmål 2, vedrører ikke den udbudte ydelse, men derimod tilbudsgiverens forhold generelt. Det er derfor ikke egnet til at bidrage til at identificere, hvilket af de indkomne tilbud der er det økonomisk mest fordelagtige. Spørgsmål 2 besvares herefter bekræftende. Det er på den baggrund ufornødent at tage stilling til spørgsmål 3. Ad påstand 4 og 5 Som anført under besvarelsen af spørgsmål 2 kunne indklagede ikke lovligt fastsætte underkriteriet»referencer og økonomi«, der vægtede med 25 %. Efter karakteren af denne overtrædelse kan de fastsatte licitationsbetingelser for entreprisen herefter ikke danne grundlag for en lovlig tildelingsbeslutning. Indklagede kunne heller ikke uden at overtræde gennemsigtighedsprincippet træffe sin tildelingsbeslutning alene ved anvendelse af eventuelle resterende lovlige underkriterier, da dette ville indebære en ændring af de for licitationens udfald helt centrale underkriterier og deres indbyrdes vægtning. Da indklagede ikke lovligt kunne tildele kontrakten på grundlag af det gennemførte udbud, er der ikke grundlag for at tilkende klageren erstatning i form af positiv opfyldelsesinteresse. Efter karakteren af den konstaterede overtrædelse ad spørgsmål 2 lægger\n7 7. klagenævnet til grund, at klageren enten var eller burde have været bekendt med de forhold, der udgjorde denne overtrædelse, inden afgivelsen af klagerens tilbud. Der er således hverken årsagsforbindelse mellem overtrædelsen ad påstand 1 eller overtrædelsen ad spørgsmål 2 og klagerens forgæves afholdte udgifter til udarbejdelse af tilbud. Der er derfor heller ikke grundlag for at tilkende klageren erstatning i form af negativ kontraktinteresse. Klagenævnet tager derfor indklagedes frifindelsespåstande til følge. Herefter bestemmes: Ad spørgsmål 2 Indklagede har handlet i strid med tilbudslovens 8, stk. 1, og ligebehandlingsprincippet og gennemsigtighedsprincippet i samme lovs 2, stk. 3, ved i tilknytning til det anvendte tildelingskrium»det økonomisk mest fordelagtige tilbud«at fastsætte følgende underkriterium:»referencer og økonomi (herunder oplysninger svarende til en serviceattest fra Erhvervs- og Selskabsstyrelsen samt årsregnskaber for de to seneste regnskabsår)«, uagtet at dette underkriterium efter sit indhold var uegnet til at bidrage til at identificere det økonomisk mest fordelagtige tilbud. Ad påstand 4 og 5 Indklagede, Tønder Forsyning A/S, frifindes. Indklagede skal ikke betale yderligere sagsomkostninger til klageren. Nikolaj Aarø-Hansen Genpartens rigtighed bekræftes. Joan Bach kontorfuldmægtig


Varemærkeregistrering fra A - Z | Rettigheder.dk\nUndersøgelsen omfatter en gennemgang af varefortegnelsen. Varer og tjenesteydelser skal være klassificeret korrekt og formuleret tilstrækkeligt klart og præcist. Hvis varefortegnelsen* ikke er korrekt udformet eller tilstrækkelig præcis, vil ansøgeren blive bedt om at korrigere ansøgningen.\nMyndigheden vurderer desuden, om varemærket opfylder kravene til særpræg.*\nEn indsigelsessag er en form for klagesag, hvor myndigheden hører parternes synspunkter og herefter træffe afgørelse i sagen. Mange indsigelsessager løses forligsmæssigt efter forhandling mellem parterne. Et forlig kan for eksempel gå ud på, at indsigelsen tilbagekaldes mod at ansøgningen indskrænkes, så den ikke omfatter de samme varer og tjenesteydelser, som det ældre varemærke er registreret for.\nDet er heldigvis sjældent, at der indleveres indsigelser mod varemærkeansøgninger.\nEfter udløbet af indsigelsesperioden vil varemærket herefter blive registreret, og registreringen offentliggøres. Offentliggørelsen er gratis, og der udstedes efterfølgende et registreringsbevis.\nVi er altid klar til at besvare dine spørgsmål → KONTAKT OS


Iflg. Chambers Etymological Dictionary blev ordet marketing første gang registreret i år 1561 som participiet for verbet "to market"!\nMen indholdet, når ordet indgår i en funktionsbeskrivelse eller lederstillingsbetegnelse, varierer stærkt mellem virksomheder (og mellem lande) fra en snæver forståelse som en stabsfunktion i virksomheden (der fx tager sig af opgaver som reklame og promotions, tryksagsproduktion o. lign) til at være en direktionsfunktion omfattende alle aktiviteter i forbindelse med tilrettelægning af virksomhedens overordnede positionering, branding, afsætning hos og service til alle virksomhedens interessegrupper.\nKotler og Keller's definition i "a framework for marketing management" - (chapter 1: Defining Marketing for the Twenty-First Century) - skal også nævnes her: "Marketing deals with identifying and meeting human social needs. One of the shortest definitions of marketing is "meeting needs profitably."\nDe mange forskellige definitioner har været medvirkende til en ret omfattende forvirring og er en væsentlig grund til den indsnævring og "degradering" af marketingfunktionen, som over en del år specielt i den sidste del af 1900-tallet har fundet sted i ganske mange virksomheder.\nVisitkortet siger ikke meget\nDet er således ikke i danske virksomheder umiddelbart muligt ud fra et visitkort at se, om en salgsdirektør er over- eller underordnet en marketingdirektør. Mon ikke udviklingen nu (på vej mod 2010) går mod at anse marketing som det overordnede helhedsbegreb? Men der findes ingen konkrete oplysninger om det.\nAlt skal koordineres og hænge sammen\nFunktionsområder, som af nogle virksomheder anses som separate, selvstændige områder, kan være markedsanalyse, markedskommunikation/reklame, PR, web-sites og e-commerce og CRM. I betragtning af betydningen af integration af alle forbrugerrelaterede aktiviteter er det svært at finde holdbare argumenter for ikke at behandle alle disse funktioner under samme hat: marketing.\nDe 4 P'er i marketing mixet har andre steder været basis for at definere marketing.\nOvennævnte Kotler og Keller er også inde på "holistic marketing" - se nærmere i kapitlet om Holisme.\nSalg bryder sig ikke om marketing\nDet er blot en af de udtalelser, man kan møde når der drøftes funktionsopdeling og de forskellige afdelingers betydning i organisationen. Når marketing defineres som nævnt øverst på denne side giver denne diskussion ingen mening overhovedet. Men desværre ser vi hyppigere og hyppigere disse formåls- og indholdsløse diskussioner. Derfor var det en lise (: en psykisk og fysisk lettelse) at læse Christian Bjerring's leder i Markedsføring 28.1.2008. Hvor ville det dog være lettere, hvis vi alle forsøgte at være bare en lille smule omhyggelige ved valg af de ord og begreber, vi bruger.\nMarketingfunktionens rolle i danske virksomheder\nAnalyseinstituttet Booz (Booz | Allen | Hamilton) gennemførte i februar 2008 - i samarbejde også med CBS - en internetbaseret interviewundersøgelse med svar fra 90 virksomheder om marketingfunktionens placering i organisation. Selv om analysen ikke kan betragtes som repræsentativ for danske organisationer er den klart indikativ for at marketing - jf. fx foregående afsnit - mere betragtes snævert som reklame, design og kommunikation end som den brede opfattelse nævnt i indledningen til dette kapitel. Måske er grunden at vi har glemt, at marketing er afsætningsøkonomi. Men alene det, at vi fokuserer på problemet og begynder at analysere det, giver håb for en "retro-opfattelse" af den bredere og helt essentielle - og altså oprindelige - definition.


Bevidst om egen tro\nTabitha Fugl Thorsen har deltaget i Teentro i 2017/2018. Hun fortæller, at selvom hun har kommet i kirken hele sit liv, så har Teentro helt sikkert været med til, at hun har lært sin egen tro bedre at kende. Hun har samtidig lært, at alle er vigtige og fundet ud af, hvor vigtigt fællesskab er for mennesker.\nNetop fællesskab er en central del i Teentro. Også Celine Hald og Philip Eg Jensen, som deltog i Teentro i 2016/2017, nævner fællesskabet som et meget vigtigt element i deres oplevelse af Teentro.\nCeline fortæller, at hun nu føler sig meget mere hjemme og velkommen i kirken, og at det er fedt at have fundet sammen med andre i kirken på samme alder. Det havde hun ikke gjort, hvis ikke de var blevet sat sammen gennem Teentro.\nSelvom det er over et år siden, Philips hold stoppede med Teentro, har han mødtes med holdet et par gange udover at mødes til gudstjeneste – blandt andet til en omgang kakao. Så fællesskabet holder ved.\nÅbenkirke bestræber sig på at give de unge undervisning, som er letforståeligt og omsætteligt. Og dette kan de unge bekræfte. Celine nævner endvidere, at hun stadig ind imellem finder sine noter frem og læser dem igennem. Hun nævner også, at den bibellæseplan hun følger, er blevet meget lettere at forstå efter Teentro. Så undervisningen lever videre.\nPraktikforløb i kirken\nDer er mange folk i gang for at kunne afvikle en gudstjeneste i Åbenkirke. Det har de unge fået lov at mærke på egen krop. De har flere gange i forløbet været i praktik i forskellige funktioner. Celine fortæller, at det var gennem hendes praktikforløb, at hun fandt ud af, hvordan det var at være med i lovsangsgruppen, som hun nu er en fast del af.\nPhilip synes, at det var rigtig spændende at få lov at være med til at hjælpe i kirken. Han nævner også, at når man selv er med som frivillig, får man et helt andet indblik i kirken, end når man blot kommer som deltager.\nTeentro forløbet slutter hvert år den 2. søndag efter Store Bededag med en gudstjeneste, hvor de unge bliver ungdomsvelsignet. Til denne gudstjeneste er der særligt fokus på de unge og på, hvad de har lært igennem Teentro. Man kan sige, at de denne dag bekræfter, at de ønsker at tro på Jesus, ligesom mange unge i Folkekirken bekræfter deres dåb i konfirmationen. Kirkens præster slutter med at bede for de unge, og sender dem dermed ud i livet med Guds velsignelse.\nFor Philip blev selve ungdomsvelsignelsen en form for ny begyndelse. Han troede også på Jesus før Teentro, men oplevede alligevel at det var noget særligt at bekræfte, at han virkelig ønskede at følge Jesus.\nKammerater med til gudstjeneste\nCeline benyttede ungdomsvelsignelsen til at invitere sine klassekammerater med til gudstjeneste i Åbenkirke og fik på den måde en anledning til at vise dem, hvad det er for en kirke, hun er en del af. Det har gjort det lettere for hende at snakke om sin tro og kirke efterfølgende, så det er hun rigtig glad for, at hun gjorde.\nUndervisere på slap line\nAlle de unge vil helt klart anbefale Teentro til andre unge. De fremhæver blandt andet, at det er fedt at lære de forskellige undervisere, herunder kirkens præster, at kende ”på slap line”, at man kan få lov at opleve, at kirke godt kan være anderledes end kedelig og ikke mindst det at have en gruppe at høre til – et fællesskab der rykker.\nNæste hold Teentro starter mandag den 28. oktober fra kl. 19:00-20:15 2019 med introaften for teenagere og deres forældre, og afholdes i kirken. Datoen for selve ungdomsvelsignelsen er søndag den 17. maj 2020. Hvis man allerede nu ønsker at tilmelde sig til holdet kan man skrive til Lene Jørgensen på email: lej@aabenkirke.dk


Glykolsyre i kosmetik: tonere, serummer, cremer | notino.dk\nGlykolsyre (glycolic acid) er den mest enkle AHA-syre, der findes naturligt i frugt og sukkerholdige planter (sukkerrør). Med sine små molekyler trænger den meget nemt ind i huden og er derfor den mest anvendte hydroxylsyre i hudplejeprodukter. Glykolsyre bruges hovedsageligt som en kemisk peeling i dermatologi og i kosmetik til hjemmebrug, eftersom udglatning af rynker og akne-ar og en generel korrigering af hudens udseende hører til blandt dens exceptionelle egenskaber. Den anvendes desuden til blegning af pigmenter ved hyperpigmentering og andre hudproblemer.\nGlykolsyre reducerer cellernes forbundethed i huden og forhindrer derved dannelse af et hårdt hudlag. Denne naturlige kemiske peeling binder desuden en stor mængde vand til cellerne, og efter brug bliver huden ved med at være blød og perfekt hydreret.\nGlykolsyres virkninger på huden\nDen regenererer og hydrerer huden og giver den en ensartet tone.\nDen hjælper med at udglatte rynker, fremmer dannelse af kollagen og modvirker aldringstegn generelt.\nDen formindsker synligheden af akne-ar og pigmentpletter.\nDen bekæmper akne og hudorme. Desuden har den en effektiv sammentrækkende virkning på porerne.\nDen hjælper i kampen mod strækmærker. Med sine eksfolierende virkninger fjerner den nemlig hurtigt døde hudceller og forbedrer hudens overordnede struktur.\nGlykolsyre i kosmetik\nDen alsidige glykolsyre har virkelig gavnlige virkninger. Derfor finder vi den ikke kun i ansigts- og kropskosmetik og i produkter mod strækmærker, men også i makeup og hårpleje. Glykolsyre har generelt en gunstig virkning på huden og er fuldstændig sikker. Men hvis din hud er overfølsom, er det bedst, hvis du spørger din dermatolog, inden du bruger produkter med glykolsyre.\nForkæl også dig selv med en blid glykolsyre peeling! Vælg en foryngende glykolsyre creme, et eksfolierende serum, intensive natampuller mod pigmentpletter eller en toner med glykolsyre mod akne, og nyd at have en dejlig blød, ren og ensartet hud. Har glykolsyre fanget din interesse? Lær også andre ingredienser i kosmetik at kende som tea tree-olie eller E-vitamin.\nTil alle hudtyper 49\nTołpaDermo HairPeeling Til hovedbund 100 ml\nNeoStrataSkin ActiveCreme mod aldring med syrer 50 g\nLa Roche-PosayEffaclarKoncentreret serum til problematisk hud, akne 30 ml\nNeoStrataSkin ActivePeeling hudpleje 1.5 ml\nGlamglowSupertonerAnsigts eksfolierende lotion med lysnende effekt 200 ml\nStriVectinAdvanced Resurfacing Daily Reveal Exfoliating PadsEksfolierende puder Til at udglatte hud og formindske porer 60 stk.\nRevolution SkincareGlycolic Acid 10%Regenererende og lysnende serum 30 ml\nL’Oréal ParisRevitalift Glycolic peeling tonerEksfolierende toner 180 ml\nAvèneCleanancekorrigerende serum til at behandle hud imperfektioner 30 ml\nUnder TwentyANTI! ACNERensende tonic Til hud med imperfektioner 200 ml\nCatriceGlow AHA TreatmentLysnende natbehandling 30 ml\nEveline CosmeticsGlycol TherapyRensende tonic til at behandle hud imperfektioner 110 ml\nNyIsntreeClear Skin 8% AHA EssenceForyngende ansigtsessens Med AHA-syrer 100 ml\nRevolution SkincareMulti Acid Peeling SolutionDybderensende peeling Med AHA-syrer\nfra 121,40 kr.\nEveline CosmeticsGlycol TherapyIntensiv vitaminserum Med C-vitamin 18 ml\nCollistarAttivi Puri Anti-Dark Spot Concentrate Glycolic Acid + NiacinamideAnsigtsemulsion til korrektion af pigmentpletter 25 ml\nNyBiodermaSébium Gel Moussant ActifDybderensende gel Til fedtet og problematisk hud 200 ml\nVichyLiftactivGavesæt (med anti-aldringseffekt )\nMario BadescuGlycolic Foaming CleanserRensende skum gel Til fornyelse af hudoverfladen\nfra 74,40 kr.\nNyRevolution SkincareCollection The IconsGavesæt (Til perfekt hud)


Vil du gerne have dine børn mere ud i haven? – gør den mere interessant med et gyngestativ – Eventy\nVil du gerne have dine børn mere ud i haven? – gør den mere interessant med et gyngestativ\n05/10/2021 admin Livsstil 0\nTiderne ændre sig og teknologien bliver en større og større del af vores hverdag. Teknologien er med til at gøre hverdagen og arbejdslivet nemmere, det er til lektielæsning og de små kan sågar også blive underholdt, spille eller snakke med deres venner på telefonerne, playstationen, computeren eller andre spillekonsoller. Dette betyder også at man ser store ændringer i, hvordan børn leger og er sammen i dag. Man ser ofte både børn og unge blive indendøre også på de dage, hvor vejret er godt. Hvis du ønsker at skabe større mulighed for at dine børn går ud og får noget frisk luft, så er du havnet på den helt rette artikel. Her kan du hente inspiration, råd og vejledning til hvordan du får børnene mere ud.\nHar du en have? – et gyngestativ kan være den ideelle løsning\nVi voksne har nogle andre prioriteringer, og er der siddepladser og godt selskab, så er haven et meget attraktivt sted at være. Børn derimod har brug for lidt mere end bare det, her kan du med fordel gøre din have lidt mere børnevenlig. På den måde er du også sikker på at dine børn vil komme mere ud og det kan være deres venner også synes det er spændende. Du styrker derfor ikke kun dine børns lyst til at få frisk luft, du kan også styrke deres sociale liv. Et gyngestativ er en simpel, men effektiv løsning. Grunden til at dette er så idéel en løsning er at stativet kan stå i mange år og gyngen kan nemt udskiftes. På den måde har du en aktivitet i haven som både kan ændres alt efter humør, men også alder og antallet af børn. På den måde er du sikker på at have en aktivitet, som dine børn vil sætte pris på i mange år frem.\nEn legeplads i haven skaber mange muligheder for både dig og dine børn\nEt gyngestativ er en ideel løsning til haven, men du kan også supplere det op. Et gyngestativ er en god løsning som er der i flere år frem, men du kan også skabe en lille legeplads og tilføje en sandkasse, et klatrestativ og en rutsjebane. På den måde har du fået en fed løsning som helt sikkert vil gavne dine børn, deres sociale liv og deres muligheder for at få lidt frisk luft. Har du mindre børn er legepladsen i kvarteret heller ikke altid en mulighed, du skal enten lave mad, gøre rent eller i gang med andre hverdagssysler. Hvis du så har et gyngestativ og andre sjove ting i haven, så kan dine børn stadig lege og de er under opsyn samtidig. Samtidig med det så kan sommeraftenerne i haven også blive en del hyggeligere, der vil nemlig ikke kun være aktiviteter og underholdning til de voksne, børnene vil også have glæde af aktiviteterne. På den måde behøver man heller ikke som voksen hele tiden at være på dupperne.\nSkal du udskifte dine nuværende facadedøre i huset?\nFå altid den rette hjælp


DHB 2010: Scandinavian Drift Series R2 »\nHjem>>Ikke-kategoriseret>>DHB 2010: Scandinavian Drift Series R2\nDHB 2010: Scandinavian Drift Series R2\n287 minutter læst\nTil Scandinavian Drift Series R2\nArrangørene af Danmarks Hurtigste Bil havde gentaget succeen fra sidste år med at lade Scandinavian Drift series stå for hele drift-delen til dette års bilfestival. Scandinavian Drift series står i forvejen for Danmarksmesterskabet i drifting, og har derfor mere end nogen andre i Danmark styr på reglerne ved drifting og ved derfro netop hvad der skal til for at køre et godt løb af stablen.\nDrifting til DHB 2010 blev derfor til anden runde af Scandinavian Drift series 2010, og deraf også en del af Danmarksmesterskabet. Banen dette år var meget inspireret af banen fra DHB 2009, men forskellen denne gang var, at banen havde vokset sig 100 meter længere end sidste år, hvilket bød på langt større indgangs hastigheder og endnu mere vinkel på bilerne. Derudover skulle der kun køres en enkelt omgang i ‘rundkørslen’ nede ved publikums-afdelingen. Det blev til en bane der bød på store udfordringer for kørerne, specielt for de mange nybegyndere der kæmpede med at finde mod til at trække håndbremseren og smide deres biler sidelæns med over 130 km/t for enden af langsiden, når de samtidigt kunne se de rød-hvide vandbarrierer kommer faretruende tættere på i stor fart! En usynlig barriere der for mange var svær at overvinde.\nTil denne runde af Scandinavian Drift sereis, og DHB drifting 2010 var der tilmeldt hele 18 PRO og 35 PROam kørere, hvilket er et af de største antal tilmeldinger nogensinde i dansk drifting! Til at bedømme alle disse kørere havde Scandinavian Drift series fået Peter Nielsen fragtet ind fra Irland. Peter Nielsen er dansker, men er bosat i Irland hvor han selv er Prodrift-kører, ligesom han er dommer for flere serier rundt omkring i Europa. Derudover er Peter blandt andet en af instruktørerne hos Prodrift Academy i Irland, hvor man kan lære at drifte gennem fire professionelle kørere. Foruden Peter Nielsen bedømte også Marc Pedersen fra Danmark samt Faruk Kugay fra Polen. Faruk Kugay er et stort navn indenfor drifting, hvor han er dommere for mange drift-serier over det meste af hele Europa!\nGennem hele weekenden var der masser af drift at kigge på for de mange tilskuere, der fyldte de fire store tribuner op hele tiden; lige fra træning af både PROam og PRO kørere lørdag formiddag over til kvalificering af begge klasser lørdag eftermiddag, samt træning søndagen formiddag. Ved middagstid søndag gik det for alvor løs, da PRO-klassen skulle køre finalen her og derved også om point til Danmarksmesterskabet. Alle lagde stærkt ud fra start, hvor bl.a. top-8-fighten mellem Lasse Ter-Borch og Martin Lemvig udviklede sig til en meget interessant battle. Begge lagde ud med kraftige vinkler på deres biler, og i starten af ‘rundkørslen’ var begge kørere helt inde og røre barrieren med bagenden af deres biler. Desværre ramte Martin vægen lige hårdt nok, og tabte derved bilen og derved også runden. Lasse gik videre.\nTEST: Peugeots bestseller får ansigtsløft\nFinalen stod mellem den forsvarende Danmarksmester Rasmus Petersen og Lasse Ter-Borch fra før. Begge kørte drift der var så perfekt og tæt på hinanden, at der måtte køres en ekstra gang – både til publikum, kørerne og dommers glæder. Efter endnu en tæt duel snuppede Rasmus Pedersen sejeren, og derved også de 10.000 kroner som premiel lød på for vinderen af DHB Drifting. Kampen om 3. pladsen stod mellem Carlo Rashid – der på grund af vanskeligheder med sin egen hvide BMW E36 M3 havde valgt at købe en ny BMW E36 M3 i sort til DHB – og Jesper Strunge i hans Nissan 200sx. Dog måtte Jesper Strunge udgå.\nDen samlede top 3 placering for PRO kørerne endte således:\nRasmus Petersen, BMW E30 M3\nLasse Ter-Borch, Nissan S13 Silvia\nCarlo Rashid, BMW E36 M3\nDen samlede top 3 placering for PROam kørerne endte således:\nMartin Nielsen, Toyota Soarer\nJesper Svane, Toyota Supra mk3\nFayyaz Kahn, Nissan S13 200sx\nBilekspressen Nr. 3 er ude nu\nEfter anden runde af danmarksmesterskabet ligger den forsvarende danmarksmester Rasmus Petersen i spids med 52 point, efterfulgt af Jacob Høgh Hansen fra Jocks Bilimport Driftteam med 44 point og Niels Becker med den BilligAlu sponsoreredeToyota Supra ligger på en 3. plads med 29 point. Hele stillingen kan ses på SDseries.eu, hvor du ligeledes kan se flere billeder.\nPro-Street.dk er klar til næste runde af danmarksmesterskabet der løber af stablen i weekenden 27 – 29 august i forbindelse med Århus Festuge.\n02/01/2011 kl. 18:23\nHej, jeg ville gerne høre jer af, om det er muligt at få billede nr. 3 (https://www.pro-street.dk/wp-content/uploads/2010/06/Billede-134.jpg) i stor format, for synes det er et rigtig flot billede og kunne godt tænke mig det som wallpaper på min computer\n04/01/2011 kl. 18:56\nHej Mads. Hvis du skriver til denne mail: Neffi@Pro-Street.dk\nSå skal vi sørge for at du får billedet.


Køb Obsessive Plus Size Babydoll Og String Online\nElegant plus size babydoll\nFlotte blonde detaljer ved barmen\nSort string medfølger\nFås i str. XXL\nObsessive Plus Size Babydoll og String antal\nVarenummer (SKU): E30666 Kategorier: Kvinder, Lingeri og kostumer, Obsessive, Plus Size\nEn forførende Obsessive plus size babydoll og string\nDette Obsessive plus size babydoll og string sæt er perfekt til dig, der ønsker at emme af sensualitet og elegance. Den smukke babydoll er flot dekoreret med blonder ved bh’en, og designet med at bart stykke samt et blondebånd under brystet for at fremhæve og forme taljen.\nDet tætsiddende topstykke flyder let ud i det gennemsigtige skørt. Du får en medfølgende g-streng trusse med i sort. Denne model er i en XXL svarende til en størrelse 44.\nDet perfekte frække sæt\nMed et Obsessive plus size babydoll og string sæt har du alt, hvad du behøver for at skabe en forførende aften. Overrask din partner med det frække outfit. Du vil være uimodståelig samtidig med, at du vil føle dig godt tilpas på grund af det bløde materiale og den lækre pasform.\nBabydoll kjolen er lavet i et strækbart materiale, der følger dine former uden at stramme eller irritere. Du kan derudover justere stropperne, så de sidder rigtigt på dig. Brug kjolen med eller uden trusser eller kombiner dem med et par frække selvsiddende strømper.\nSexet og komfortabel går hånd i hånd\nObsessive er af den mening, at det at være fræk og sexet, ikke er ensbetydende med stramt og ukomfortabelt lingeri – og vi kunne ikke være mere enig. Du er nemlig allermest sexet, når du også føler dig sexet. Derfor er denne Obsessive plus size babydoll og string lavet i et blødt og elastisk materiale, der føles skønt at have på.\nDenne plus size model svarer til en størrelse 44. Du kan med fordel måle dig, og se om det er den rette størrelse for dig. Størrelsen svarer til et taljemål på 90-100 cm samt et hoftemål på 110-120 cm.\nVær den første til at anmelde “Obsessive Plus Size Babydoll og String” Annuller svar


Qobuz vil udelukkende tilbyde lossless og Hi-Res-musik - recordere.dk\nQobuz vil udelukkende tilbyde lossless og Hi-Res-musik\nDet er enten en panikhandling eller et signal om, hvilken vej tingene går.\nDen franske musiktjeneste Qobuz markedsførte sig i sin tid på at være førende, når det gælder musik i høje opløsninger og lossless CD-kvalitet. Men musikstreaming er et marked, hvor der allerede er kamp om kunderne, og hvor lille Qobuz skal slås med giganter som Spotify og Apple.\nAf samme grund følte Qobuz tilsyneladende, at det var nødvendigt også at tilbyde streaming i lavere kvalitet, sådan at kataloget var større og folk ikke behøvede abonnere på f.eks. både Spotify og Qobuz for at få det hele med.\nMen den strategi ser åbenbart ud til at være slået fejl. Qobuz har i hvert fald besluttet sig for at positionere sig yderligere på musik i den høje lydkvalitet. De dropper således den ”normale” musikstreaming og vil fra årsskiftet udelukkende tilbyde streaming i hi-res og lossless CD-kvalitet.\nVirksomhedens nuværende ’Premier’-abonnement bliver lukket ned, og i stedet satser Qobuz på ’Studio Premier’, som for de hurtige kan blive billigere end Tidals tilsvarende tilbud i høj kvalitet. De første 100.000, der skriver sig op til det nye Studio Premier-abonnement, får det for 15 dollar, eller cirka 100 kroner.\nEr infrastrukturen klar?\nDet kræver en VPN at bruge Qobuz fra Danmark, men firmaets beslutning siger noget om musik-streamingmarkedet helt generelt. For det første er det et sikkert tegn på, at der er for mange spillere på banen lige nu, og at de forskellige tjenester er nødt til at differentiere sig for at overleve.\nDet varsler, at vi indenfor en overskuelig fremtid formentlig kommer til at se frafald af musikstreamingtjenester, der enten lukker, fusionerer med andre eller bliver opkøbt af en af de store tjenester.\nQobuz’ beslutning kan dog også ses som et tegn på at der måske efterhånden er tilstrækkeligt mange, der er villige til at betale for en ordentlig musikstreaming-kvalitet, til at små tjenester kan overleve på det. Musik i hi-res har altid været et nichemarked, og dette er næppe anderledes, blot fordi musikken bliver streamet i stedet for leveret på en skive eller udbudt som downloads.\nDet store spørgsmål er naturligvis, om infrastrukturen er klar til hi-res. Mange foretrækker at lytte til musik på farten, og det er langt fra alle smartphones eller trådløse øretelefoner, der kan håndtere musik i høje opløsninger. I mange tilfælde kræver det også ekstraudstyr at få musikken videre til f.eks. bilens musikanlæg, hvilket ofte er nødt til at ske analogt, fordi bilanlægget ikke er klar til hi-res.\nForrige artikelfilm:syn: Nyt tv-program for film og tv-serier\nNæste artikelHuawei klar med 4. generation af deres prisbillige aktivitetsur Band


Dette var ugen, hvor.... – Julia Lahme\nDenne uge er der sket så meget at jeg slet ikke ved, hvor jeg skal begynde. For eksempel med en flyvetur i begyndelsen af ugen, hvor jeg blev så bange, som jeg aldrig har prøvet før. Eller med det første møde i juryen hos Danish Beauty Awards, hvor jeg blev blæst over af viden, nørderi og søde mennesker. Mest af alt har ugen handlet om at vi skulle flytte kontor. Vores lager skulle pakkes ned, og pakkes ud igen, alt skulle skilles ad og flyttes, og samles, og vi er ikke færdige. Men firmaets nye lokaler er fantastiske. Og det samme er mine kollegaer – det har virkeligt været nogle gode, hårde og sjove dage sammen.\nBilledet ovenfor er vores entre, set fra den modsatte ende af gangen.\nHer skal nogle af mine kollegaer sidde med udsigt til smukke Nyboder.\nOg her var verdens bedste pizza, som vi bestilte, da vi pakkede ned i fredags:\nUgen bød også på Sofus, klædt ud som dragen Tandløs til Fastelavn. Komplet med vinger og hale. Færdigkøbt, but of course!\nOg på meget tidlige løbeture, med tåge og dis. Jeg missede kun én morgen i sidste uge, pga en tur til Jylland. Det kører altså stadig, og det er jeg så glad for.\nUdgivet 7. februar 2016 Skrevet af Julia Lahme\n7. februar 2016 kl. 19:05\nPææænt morgen-foto over søerne. Jeg foreslår i øvrigt, at du som mode-forbillede supplerer det sporty look med dragemasken, når du dribler rundt i mørket. Hvis Sofus da låner ud.\nSå er jeg sikker på, en tur i tåge og dis bliver SÅ meget sjovere end ellers – også fremadrettet. Trenden kunne jo hedde “spot en løbermor”, for det er formentlig dem, der har et lager at tage af fra børneværelset.\n7. februar 2016 kl. 19:51\nMeeeega-fede nye locations! Stort tillykke med det!\n7. februar 2016 kl. 21:51\nVildt sej med løbeturene. Jeg har endelig erkendt, at jeg aldrig kommer til at elske det. Til gengæld har jeg genopdaget min kærlighed til yoga. Hvad skete der på flyveturen? Ja, jeg går og samler mod og googler informationer om flyvemaskiner op til en to-ugers arbejdstur til USA om to uger. Jeg er ikke vild med at flyve, selvom jeg flyver nogle gange hvert eneste år. Måske kan jeg låne Sofus gear. Er sikker på at dragemasken giver mod. Men er nu ikke sikker på, at de hysteriske sikkerhedsfolk i USA kan se nødvendigheden af drageudstyr……\n8. februar 2016 kl. 08:34\nSå sejt at du holder fast i løbeturene! Jeg har indført en søndags løbetur, men skal altså igang i løbet af ugen også..\nOg tillykke med nyboder! Har selv siddet på kontor i Hammerensgade ved nyboder, og det var altså et dejligt kvarter.\n8. februar 2016 kl. 10:29\nKære Anne – tjek min insta.\nKære CM – her er så skønt! Og tak – jeg gør mig virkeligt umage. KH J\nKære BITTEN! Du er tilbage! Hold da op hvor har jeg savnet dig! Jeg uddyber flyveturene asap.\n11. februar 2016 kl. 19:27\nJeg har været presset. Men er på vej tilbage, nu med overskud til at følge blog. 🙂


Vask vinduer uden kemikalier – gør miljøet en tjeneste – insectcount.dk\nPosted on 7. november 2021 by insectcount_dk\nI dag tales der meget om, hvordan vi skal huske at passe på miljøet. Det er derfor vigtigt, at man sørger for at gøre en indsats der, hvor man kan. Hvis du er husejer, så kender du sikkert til, at der er mange husopgaver, man kan gøre på en miljøvenlig måde, hvis man tænker sig om. Man kan f.eks. sørge for at købe bæredygtige klude og bruge rengøringsmidler uden kemikalier. Det kan være, at du skal overveje, om du kan rense dine vinduer på en måde, der gør miljøet en tjeneste.\nHyr en vinduespudser til vinduespudsning\nSom husejer er der som sagt mange opgaver, og det er ikke alle, der er lige sjove. Det kan være, at du ikke er vild med vinduespudsning. I så fald er det ikke noget, du behøves at gøre. Du kan nemlig vælge at hyre en vinduespudser til vinduespudsning via www.Gronpolering.dk til at hjælpe dig med miljøvenlig vinduespudsning. Det er vigtigt, at man som forbruger sørger for at øge efterspørgslen de steder, hvor der er omtanke for miljøet.\nSpar din egen tid med en vinduespudser\nDu behøves ikke kun at tænke på at gøre miljøet en tjeneste, når det kommer til vinduespudsning. Du kan også sørge for at gøre dig selv en tjeneste ved at hyre en vinduespudser, så du sparer dig selv for en hel del tid og kræfter. Der er så meget andet sjovt, man kan bruge sin tid på (og mange andre husopgaver, som man skal tage sig af).\nGør alle lidt, har det store resultater\nDer er nogle, der ikke kan være motiverede til at tænke på, hvordan deres handlinger påvirker miljøet, fordi man kan blive stoppet af tanken ”min indflydelse er så lille, at det kan være lige meget, hvad jeg gør”. Men hvis vi alle tænkte sådan hele tiden, så ville der aldrig være nogen forandring. Der er mange handlinger, man kan sørge for at gøre mere miljøvenlige, uden at det er fordi, det koster én en masse energi. Sådan er det f.eks. med at sørge for at vaske vinduer på en god og miljørigtig måde.\nTræls med beskidte vinduer\nUanset hvor smukt et hjem, man har, så sætter det en dæmper på, hvis man har beskidte vinduer. Derfor kan du sørge for altid at have rene og flotte vinduer, hvis du hyrer en vinduespudser. Og så kan du lige så godt bestille en fra et firma, der ikke bruger kemikalier.


Boesen beretter om indvandringen | UgeAvisen Svendborg | Fyens.dk\nBoesen beretter om indvandringen\nDen lokale forfatter, debattør og samfundsrevser, Erik Bang Boesen, udkom i sidste uge med "De fremmede og os - Indvandringens historie i Danmark".\nny bog: Den lokale forfatter, Erik Bang Boesen, er aktuel med ny bog om indvandringens historie i Danmark\nsvendborg: Erik Bang Boesen vil gerne gøre det klart, at hans nye bog, "De Fremmede og os - Indvandringens historie i Danmark", ikke er en politisk bog, men en historie med et gran af humor.\n- Det er betragtninger og tanker, som jeg gerne vil give videre til læserne, som så kan danne deres egne meninger, fortæller Erik Bang Boesen - en flittig læserbrevsskribent i både Fyns Amts Avis og Fyns Stiftstidende, hvor han optræder som en skarp debattør og samfundsrevser.\nErik Bang Boesen er ligeledes forfatter til bøgerne "Panik før lukketid" og "Fra demokrati til forbundsstat".\nEr vi nu så danske?\nDen aktuelle bog, som har været undervejs i tre år, fortæller i et let, levende og underholdende sprog om folkevandringer til og fra Danmark - og dermed også om Danmarks befolkningsmæssige udvikling. Lige fra istiden til de formodede første mennesker i Danmark og frem til nutidens former for flygtninge og indvandrere.\nLæseren bliver præsenteret for et utal af spændende historier, blandt andet om Danmarks tilblivelse, Kong Dan, de polske roepiger fra Nykøbing Falster, hollænderne på Amager, tobaksjøderne, Danevirke, Nordsøimperiet og de spanske soldater i Svendborg.\n- Ja der er faktisk meget Svendborg-historie, siger Erik Bang Boesen, som også i bogen fremhæver konger og dronninger, aser, herulere, vendere, vikinger, gøtere og mange andre.\nHelt i tråd med forfatterens vision stiller bogen det store spørgsmål: Er vi nu så danske, som vi selv tror?\nDet er det dansk, tyske forlag "BoD", som har udgivet "De fremmede og os", og derfra lyder det:\n"Selv om bogen er lidt af en mursten på 400 sider, er den bestemt ikke kedelig. Det er historie fortalt på en ny og anderledes, samt ikke mindst både interessant og meget underholdende, måde".\nBogen kan købes hos alle boghandlere og på nettet, ligesom den senere udkommer som e-bog.


JOTA/JOTI hos Baptistspejderne - Baptistspejderne\nDu er her: Hjem / JOTA/JOTI hos Baptistspejderne\nHvert år arrangerer Baptistspejderne JOTA/JOTI. Det foregår oftest et sted på Sjælland, men det kan skifte fra år til år. Vi laver arrangementet i samarbejde med spejdere fra andre spejderkorps, og alle spejdere er velkomne – uanset farven på deres uniform\nSom en del af arrangementet laver vi også JuniorJOTI, som kun foregår om lørdagen i JOTI-weekenden. Det er for spejdere der er mellem 7 og 11 år. På JuniorJOTI er der blandt andet fokus på spillet Minecraft.


Nem kyllingesuppe med kål. - Madet Mere\nDen er stadig gal med manflu’en og nu var det tid til at prøve noget nyt. Ynk virker selvfølgeligt bedst, men derefter tænker jeg, at hønsekødssuppe kommer. Uden at sådan rigtigt at se mig som værende den helt store naturmedicins guru / heksedoktor, som mener jeg altså at have hørt, at sådan noget ingefær og gurkemeje skulle være godt for et eller andet. Så det blev ligesom en del af suppen. Den endte med at få et lidt asiatisk twist, da den også fik selskab af ponzu, som (nemmest forklaret) er en ret umamiholdig kombination af blandt andet soya og citrus frugter, som man kan købe på flaske i velassorterede asiatiske supermarkeder. Et par stjerneanis og lidt thai basilikum bragte lidt lakridsede noter til suppen, uden at det skulle ende i en piratos imitation. Kålen kom i form af både sortkål og violet blomkål, som vel egentlig ikke har det store med det asiatiske at gøre, men var et dejligt fyld. Brug hvad køleskabsskuffen dikterer.\nDet her er altså en utrolig nem sag at bikse sammen. Det tager ikke meget mere end tyve minutter. Hvis du vel at mærke altså enten bruger en god købe hønsefond eller har kogt den i forvejen. Jeg havde min egen stående på køl. Da jeg kogte den, vidste jeg at den ville ende som suppe. Men det var sådan lidt tilfældigt, at jeg lige endte op i denne kombination. Havde måske lidt planlagt en mere klassisk minestrone, men så stak det af med mig. Heldigvis kan jeg nå det endnu, brugte kun halvdelen til denne omgang. Og lur mig om det her efterårsvejrgøgl ikke forsætter indtil det bliver til vintervejrsgøgl. (Dog håber jeg min snue er forsvundet inden – Og et eller andet sted bliver I nok også trætte af at høre på det inden).\nHer blev der til fire gode portioner. Men du kan jo altid spæde op med mere fond og grønt, så kan den strækkes temmeligt langt.\n250 g kyllingebryst i tern\n2 spsk frisk ingefær i små tern\n1,5 spsk frisk gurkemeje i små tern\n3 spsk ponzu kan erstattes af soya og en smule limesaft\n0,5 bundt sortkål Kan erstattes af savoykål eller grønkål\n1 lille violet blomkål brug eventuelt bare almindelig blomkål\nKyllingen steges af i olie til den har let farve på alle sider. Tages op.\nLøg i skiver, ingefær, gurkemeje, knust hvidløg og finthakket chili sauteres af i olie sammen med stjerne anis. Sauter til løgene er klare.\nTilsæt hønsefonden og lad det koge i cirka 10 minutter før buketter af blomkål og sortkål uden de værste stilke kommes ved. Simmer 5 minutter.\nSmag til med ponzu, salt og peber. Eventuelt en smule limesaft.\nAnret i skåle og top op med finthakket forårsløg og thaibasilikum\nPrevious postKylling og porre tærte – med et noget engelsk islæt.\nNext postBlomme og brombær crumble. Nem dessert på ingen tid.


Nyt bæredygtigt outdoor-område ved Herning bliver endnu bedre - Herning Kommune\n- Store som små herningensere kan glæde sig til et eldorado for outdoor-aktiviteter. Det Blå Rum bliver et bynært samlingssted, som motiverer flere til at komme ud i det fri og tage del i aktive fællesskaber, siger Henrik Lehmann Andersen, direktør i Nordea-fonden, som støtter gode liv.\nLaura Kristine Bjerre Munch, projektchef i foreningen Realdania, siger:\n- Vi glæder os til at følge projektet videre, og det bliver spændende at se, hvordan de bæredygtige tiltag kommer til at indgå konkret. Det Blå Rum har potentiale til at kunne inspirere andre til, hvordan et friluftsbyggeri kan blive bæredygtigt på flere parametre. Både i materialer, aktiviteter samt organisering af brugere og drift.\nFAKTA: Om det Blå Rum


Slesvig Holsten - få de bedste tips til grænselandet | Scandlines\nSlesvig-Holsten er den nordligste delstat i Tyskland og dermed også den delstat, der grænser direkte op til Danmark. Her får I maritim kultur, smukke landskaber og kyststrækninger til begge sider, da den smalle delstat er omgivet af Nordsøen til vest og Østersøen mod øst.\nMåske I kender området helt nord mod grænsen fra grænsehandlen, som mange danskere besøger for et godt tilbud, men faktisk gemmer Slesvig-Holstein på så meget mere. Vi har samlet et par gode bud på, hvordan I kan tilbringe en forlænget weekend.\nEr I mere til surf og sejlads, ligger Slesvig-Holstens længste sandstrand, Timmendorfer strand, ikke langt derfra, og her kan I springe en tur i bølgen blå eller lære at surfe som de lokale. Hold øje med vejret og de perfekte surf-forhold her\nNår sukkeret har lagt sig, kan I fortsætte til byens helt store attraktion, St. Petri Kirken. Kirken er ikke længere i funktion, men danner i stedet ramme om events, udstillinger og forskellige markeder, og fra kirketårnet har I udsigt over hele byen. Læs mere om kirkens mange muligheder her\nOvernat på øerne, der ligger i Vadehavet eller find et sted i den charmerende by Tønning, der har rødder helt tilbage i 1100-tallet og dermed gemmer på masser af nordtysk historie. Læs mere om Tønning her\nFra København til Hemmelsdorfer See


Jobmuligheder som makeup artist -\nHvad er der af jobmuligheder som makeup artist efter uddannelsen?\nEt af de spørgsmål jeg oftest får går på, hvad man kan bruge uddannelsen til bagefter.\nCecilie, som vil med på holdet til august, skrev:\nHvad laver andre som har taget din uddannelse?\nDer er mange forskellige veje du kan gå, når du har taget uddannelsen, og mange forskellige måder, at komme det samme sted hen.\nOg for at give et godt svar på spørgsmålet, kommer her 6 forskellige eksempler fra tidligere elever.\nDet hænger bl.a. sammen med den enkeltes\nUddannelsen giver dig diplom på, at du er makeup artist og ruster dig til at arbejde med bl.a.\nbrude, galla og fest makeup\nsalg og rådgivning (hos fx MAC, Stylebox, Bobbi Brown mv.)\nshows, musicals og events\nbliver fortrolig med produkter og teknikker som professionel makeup artist\nlærer håndværket fra bunden\narbejder i dybden og med detaljerne i makeuppen\narbejder med formgivning (contouring), farver og forskellige look ud fra klassiske principper\nfår mulighed for at være kreativ med makeuppen og skabe din egen stil i dit arbejde\nSe et par eksempler på hvad det helt præcist er, andre der har taget uddannelsen laver, lige herunder….\nMasser af forskellige jobmuligheder som makeup artist\nSabina Heydenreich Thaysen– frisør og makeup artist ved bareMinerals\nJeg tog makeup artist uddannelsen i 2014, fordi jeg gerne ville bygge noget mere på min frisør uddannelse.\nDet var et kæmpe plus, at vi arbejdede med mineral makeup på uddannelsen, for jjeg synes det vigtigt, at vejlede vores kunder om den “rigtige” makeup, der gør noget godt for huden, samtidig med at det ser flot ud.\nJeg har haft nogle fede oplevelser efter jeg tog uddannelsen, og det har helt sikkert åbnet nogle døre for mig med hensyn til jobs rundt omkring. Og så har jeg fået et kæmpe netværk gennem uddannelsen.\nOg så har uddannelsen helt klart givet mig en sikkerhed, når jeg arbejder med makeup, og har betydet at jeg føler mig godt rustet når jeg er ude på opgaver.\nJeg er i salon til hverdag, men jeg kører også som makeup artist for BareMinerals og hjælper Stylebox, og det er fedt at kunne kombinere jobbet som frisør med de forskellige opgaver med makeup.\nJeg elsker de små forskelle man kan lave med makeup, der gør en stor forskel for det endelige reslutat.\nJeg har også lavet lidt fotoopgaver og senest har jeg været med på musicalen “ShuBiDua” på Fredericia teater som makeup artist og frisør, og det har været vildt sjovt.\nKatrine Sehested, freelance makeup artist hos MAC\nI dag arbejder hun freelance for MAC i Århus, hvor hun rådgiver og vejleder kunderne, og laver masser af fede makeup look.\nKatrine havde fra starten en drøm om at komme til at arbejde for MAC og allerede inden hun stod med diplomet fra uddannelsen i hånden, var drømme jobbet i hus.\nAnneMette Mikkelsen, makeup artist på spillefilm og foto\nAnnemette kombinerer jobbet som frisør med freelance opgaver som makeup artist, bl.a. på fotoopgaver, shows til cph fashion week og senest på spillefilmen “Emma og Julemanden”.\nDerudover laver hun også brudemakeup på brude i salonen.\nOlivia Bach , beauty bloggerOlivia startede sin beautyblog kort tid efter at hun blev færdig med makeup artist uddannelsen og laver forskellige freelance jobs som makeup artist og beautyblogger ved siden af.\nJane Lykke Revsgaard, freelance makeup artist på bl.a. modelbureau\nJane sværger til det grønne og økologiske koncept og kombinerer sit frisørarbejde med freelance opgaver som makeup artist.\nJane er blevet tilknyttet modelbureauet Casablanca Models, hvor hun styler modeller til foto opgaver, og arbejder også freelance for firmaet Zens, med både hår og makeupprodukter.\nCamilla Høegh, arbejder på skønhedsklinik\nI dag har Camilla drømmejobbet som makeup artist hos Klinik Rococo i Randers.\nHer står hun for alle deres makeup aktiviteter og deruodver også lave negle, eyelashes, spraytan, bryn/vipper og voks.


I cry - 3 - Movellas\nEr det her jeg skal sige at jeg faktisk har venner, eller nej faktisk så har jeg ikke venner jeg havde en veninde men hun gjorde noget det gør rigtig ondt i hjertet på mig, hun vendte mig ryggen. Jeg troede vi havde et rigtigt godt venskab, men jeg fandt ud af at hun kun gjorde det for at gøre mig til grin foran hele skolen og hun fik sin vilje jeg blev gjord til grin foran alle, hun sagde alt muligt med at jeg var naiv nok til at tænke at folk vil være venner med mig, en masse andre ting blev også sagt, men jeg ville helst ikke nævne dem, men jeg ved at jeg ville få det bedre ved at sige det, hun mobbede mig over nettet, hun sagde en masse sårende ting. Derefter turde jeg ikke rigtig at blive venner med nogen da jeg er bange for at alle vil gøre det samme imod mig som hun gjorde, du tænker nok hvem det er jeg snakker om, men hun er ikke vigtig længere så bare glem hende. Så det var et held på det tidspunkt at han kom i mit liv.\nDu sidder nok og tænker, hvornår møder hun ham drengen hun hele tiden nævner? Hvem er han? Hvorfor han er vigtig for min historie? Svaret er enkelt han kom ud af det blå, men han ændret en masse ting, ting som jeg troede var umulige at ændre, ændret han, han gjorde det umulige. Men han ødelagde mig også indefra og det fandt jeg først bagefter ud af, jeg fandt også ud af hvor dårlig han nok var for mig. Men det var ikke hans skyld eller jo i sidste ende var det nok hans skyld. Du må ikke få forkerte tanker af det jeg fortæller lige nu, for hvem ved hvad jeg mener, med det jeg skrev at det på en måde var hans skyld.\nDin tanke i hovedet lige nu er nok, hvornår møder du ham så? Og det gjorde jeg så der om morgenen. Kender du den der mega kliché måde at mødes på du ved, man støder ind i hinanden, siger undskyld og det hele og forventer at man aldrig møder hinanden mere, men så alligevel gør det, ja det var sådan vi mødtes. Jeg havde lige været inde for at købe noget tøj, på vej hjem stødte jeg ind i ham, vi begge havde travlt og kiggede ned i vores mobiler så derfor kiggede vi ikke os omkring for at se hvad der skete eller hvor vi gik. Så skete det vi stødte ind på hinanden, vi sagde intet til hinanden ikke et undskyld eller et navn nej nej vi forsatte bare i hver vore retning mod hver vores destination.\nEfter det mødtes vi igen han var så pludselig blevet min nye nabo, så min mor havde lavet en velkomst kurv til dem, som jeg så skulle give, da jeg bankede på forventede jeg ikke at se ham, ham og jeg fik os en meget stor overraskelse da vi så hinanden. Vi stod og så på hinanden indtil hans mor råbte efter ham, Emil hed han eller det går jeg meget ud fra at han gør siden hans mor råbte det. Moren kom ud til os og ødelagde på en måde vores øjenkontakt, hun smilte til mig og spurgte om der var noget jeg ville, jeg gav hende så kurven og sagde det var en velkomst gave fra min mor. Hans mor var meget flink og spurgte om jeg ville med ind og have en kop te eller noget, men det takkede jeg nej til.\nDa jeg kom hjem kunne jeg ikke klare det længer, jeg gjorde noget jeg ikke havde gjort i lang tid med lang tid mener jeg mere hele dagen, men det er ikke jeg gør hver dag men det er noget jeg nok altid vil fortryde sener. Jeg åbnede skuffen i mit skab og gravede min hånd under alt det tøj og der kunne jeg mærke det kolde metal mod mine fingre. Jeg førte det først blidt hen ad min arm så såret ikke blev dybt, det næste snit presset jeg metallet dybt ned mod min hud, så at det blev dybere denne gang, jeg fulgte med øjnene blodet fra mit nye snit glide langsomt ned ad min arm. Jeg kunne ikke holde det tilbage længer tårne gled ned ad min kinder, nogle hulk undslap også min mund, før jeg vidste begyndte jeg med at skrige jeg skulle ud med alle mine frustrationer som jeg har holdt på så længe. Da jeg var "færdig" tørre jeg blodet væk fra min arm og bandt min arm ind så jeg bare kan sige jeg er kommet til skade selvom der er ingen der bekymre sig, selv hvis jeg stopper i skolen vil ingen ligge mærke til det.\nSå nu sidder jeg her med en dagbog og sidder og skriver med den ene hånd da den anden er båndet ind. Nogle gange tænker jeg på hvornår mit liv vil ændre sig, hvornår det vil blive bedre og hvorfor jeg overhovedet blev født hvis ingen bekymre sig om mig, er jeg bare en brik i folks liv. Jeg prøver ikke at få dig til at for medlidenhed for mig, jeg vil heller ikke have at du skal have det, det eneste jeg beder om er at gøre noget ved at det jeg skriver du må bare ikke ignorer det her. Nå men jeg vil ikke tage mere af din tid, jeg er også selv ret træt så ses.


Download gratis prøveversioner af Norton Security-software | Norton\nEr du klar til at beskytte dine enheder?\nPrøv Norton gratis i 30 dage\nDynamisk firewall hjælper med at beskytte dine personlige oplysninger og forhindrer uautoriseret adgang til dine personlige filer og finansielle oplysninger\nOpdateringer overføres automatisk, så enheden altid er optimeret og opdateret med de nyeste funktioner‡‡\nHjælper med at beskytte pc'er, Mac®-computere samt Android™- og iOS-enheder med et enkelt abonnement\nSikkerhedskopierer automatisk dine fotos, regnskabsfiler og andre vigtige dokumenter, som du vælger, på din pc‡‡\nInkl. 25 GB onlinelagerplads til automatisk backup af din pc – og du har mulighed for at tilføje mere plads, når du får behov for det\nInkl. Premium-funktioner til online sikkerhed til hele familien, så dine børn kan udforske den digitale verden på sikker vis‡\nFlere gratis prøveversioner fra Norton\nGratis adgangskodestyring, som gør det nemmere og mere sikkert at logge på dine foretrukne websites\nNorton Security dækker pc'er, Mac-computere samt Android-, iPad- og iPhone-enheder. Nogle funktioner kan ikke benyttes på alle platformene.\nNorton AntiVirus Basic dækker en enkelt pc.\nMicrosoft Windows 10 (alle versioner), undtagen Windows 10 S. Edge-browseren understøttes ikke.\nMicrosoft Windows Vista (alle versioner) med Service Pack 1 (SP 1) og nyere. Nye funktioner understøttes ikke længere i Windows Vista. ID Safe-browserudvidelsen understøttes ikke længere i Windows Vista.\nMicrosoft Windows XP (32-bit) Home/Professional med Service Pack 3 (SP 3) eller nyere. Nye funktioner understøttes ikke længere i Windows XP. ID Safe-browserudvidelsen understøttes ikke længere i Windows XP.\nDen aktuelle og de to tidligere versioner af Mac OS X.\niOS 8 og nyere.\niOS-versionen indeholder kun funktionerne Backup af kontakter og Fjernfinding.\nNorton Family Premier-appen til børneovervågning kræver iOS 9 eller en nyere version.


Har du heller ikke det service, som du skal bruge – Hjub\nHar du heller ikke det service, som du skal bruge\nStår man og skal holde en større fest, som er med spisning. Så er det de færreste, der har det service, som man skal bruge. Men i stedet for at skulle ud og låne mange forskellige steder, og skulle nøjes med at have tusinde forskellige ting. S?? kan man i stedet for benytte sig af denne form for serviceudlejning København, hvor man kan leje en masse service. Og her kan man være sikker på, at man får det hele, så det er ens. Så ser det nemlig meget bedre ud.\nFind priser og andet her\nMen man er sikkert også interesseret i at vide, hvad sådan en omgang serviceudlejning koster. Man kan få priser her, som man kan så kan sammenligne og vurdere ud fra. Men der er ikke nogen tvivl om, at hvis man gerne vil have ens service, og man gerne vil have noget, hvor det er nemt, og samtidig også kommer til at se godt ud. Så er det helt sikkert denne serviceudlejning København, som man skal vælge.\nHvad kan man ellers få\nMen nu er det ikke kun udlejning af service, man kan finde her via linket. På den hjemmeside, som man kommer videre til, kan man nemlig også finde andre ting, som man kan bruge i forbindelse med, at man skal holde en fest. , og få god hjælp til alle de ting, som man skal sørge for at have styr på. Det kan nemlig godt være svært at huske, at få det hele med. Derfor er det også en god ide, at få list hjælp til det.\nSå slipper du billigere\nHvis man bruger det tilbud, man får omkring service udlejning eller leje af telt. Så kan man også være sikker på, at man får det til en rigtig god pris. Tilbud og andet, kan man jo selvfølgelig hente hjem, når man finder ud af, hvad det er man har brug for. Så er det nemmere at overskue, og komme med et konkret bud. Og så er det nemt, når man kan gøre det hele online via linket.


Gratis download Tipper (Android) Til Android - Finans Ansøgning\nVersion: 1.01 Opdateret\nUpload dato: 3 Feb 11\nUdvikler: iambic, Inc.\nPris: 4.95 $\nStørrelse: 39 Kb\nTipper er et uundværligt dagligdags hjælpeprogram, der sparer tid (og matematisk forlegenhed), når det kommer til at betale restaurant regningen.\n1.. Beregne hurtigt det samlede beløb per person baseret på et tip procentdel, du angiver.\n2.. Ligeligt fordelt det samlede beløb mellem 2 eller flere betalere.\nHvordan Tipper Hjælper\nNår du betaler en restaurant regningen, gør vi mentale beslutninger om, hvor meget tip til at omfatte baseret på kvaliteten af den service. Vi beregner derefter spidsen mængde, sædvanligvis at tilføje en lille fraktion subtotalen således at den endelige total er et rundt tal.\nFor eksempel antage regningen beløb (herunder skat) er $ 27,52.\nVi beslutter at tippe 15%, hvilket er $ 4.13.\nSå det samlede beløb herunder tip er $ 27,52 + $ 4,13 = $ 31,65.\nVi runder, at op til $ 32,00 og underskrive kvitteringen.\nDet er nemt at skrive $ 32,00 som det samlede beløb, men de fleste restauranter kræver, at en specifik spids beløb opgøres særskilt. Beregning af "faktiske tip" baseret på den totale kan være udfordrende og tidskrævende.\nTipper sparer indsatsen ved at beregne det samlede og vise det faktiske spids beløb. Desuden, hvis mere end én betaleren er angivet, det samlede beløb, ligeligt fordelt, og hver betaler andel vises (se skærmbillede).\nTipper er enkel og hurtig. Spar dig selv fra matematiske bekymringer og ser smart foran dine gæster. Download en kopi nu og begynde at smage de sidste par øjeblikke på din favorit restaurant!\n3 Feb 11 I Finans, Lommeregnere\nSwift Tip Calculator\nAndre anvendelser af bygherren iambic, Inc.\nKommentarer til Tipper (Android)


Fødevarestyrelsen fraråder at spise fisk fra Faxe Å efter fund af PFAS | TV2 ØST\n11. maj 2022, kl. 14:31\nEt forhøjet indhold af PFAS i spildevand og overfladevand på Faxe Miljøanlæg får Fødevarestyrelsen til at anbefale, at man ikke spiser kød fra Faxe Kogræsserlaug og fisk fanget i Faxe Å. (Arkivfoto) Foto: Faxe Kommune\nDer er fundet PFAS-forurening i Faxe. Nu fraråder Fødevarestyrelsen, at man spiser kød fra Faxe Kogræsserlaug og fisk fanget i Faxe Å.\nArtiklen er opdateret med udtalelser fra formanden for den nu lukkede Faxe Kogræsser- og Naturplejeforening samt Charlotte Rosenblad Ralund, der er afdelingsleder i Faxe Kommunes afdeling Natur & Miljø.\nFødevarestyrelsen anbefaler, at man ikke spiser kød fra Faxe Kogræsserlaug og fisk fanget i Faxe Å.\nDet skyldes et fund af PFAS-forurening i spildevand og overfladevand på Faxe Miljøanlæg, skriver Faxe Kommune i en pressemeddelelse.\nDer er i de seneste år fundet forurening med PFAS-forbindelser flere steder i Danmark. PFAS er en samlet betegnelse for en stor gruppe kemiske stoffer, hvoraf PFOS er det mest kendte.\nKommer fra miljøanlæg\nFaxe Kommune oplyser, at der i begyndelsen af 2022 blev fundet PFAS-forbindelser i spildevandet og overfladevandet på Faxe Miljøanlæg.\nSpildevandet fra miljøanlægget ledes ifølge kommunen til Faxe Renseanlæg, og samtidig med fundet på miljøanlægget blev der også fundet PFAS i spildevandsslammet på Faxe Renseanlæg, som ejes af Faxe Forsyning.\nPFOS-forgiftede borgere vil sagsøge Slagelse Kommune\nFaxe Forsynings kildeopsporing har ifølge kommunen vist, at det er Faxe Miljøanlæg, som er den primære bidragsyder til PFAS på Faxe Renseanlæg.\nAnalyserne viser ifølge Faxe Kommune et begrænset niveau før udløbet fra Faxe Renseanlæg. Efter renseanlægget er der målt et forhøjet indhold af PFAS-forbindelser i vandløbet, og værdierne overskrider kvalitetskravet for PFOS i vandløb.\nFraråder at spise kød fra området\nFaxe Kommune oplyser, at Faxe Kogræsserlaug mellem 2009 og 2021 har haft græssende kvæg i et område beliggende 200 meter syd for Faxe Renseanlægs udledning til Faxe Å.\nFaxe Kommune har fremlagt analyseresultaterne fra Faxe Å for Fødevarestyrelsen. Fødevarestyrelsen har den 9. maj 2022 meddelt Faxe Kommune, at indholdet i vandløbet overstiger deres indikatorværdier for PFAS for kvæg og fisk til spisning.\nFødevarestyrelsen vil derfor analysere kød, der er opbevaret på frys fra Faxe Kogræsser- og naturplejeforening, og anbefaler som et forsigtighedsprincip, at kødet ikke spises indtil nærmere analyseresultater foreligger.\nFormand er ikke bekymret\nViggo Jensen var formand for Faxe Kogræsser- og naturplejeforening, hvor de var 12 medlemmer.\nForeningen er nu nedlagt, men Viggo Jensen fortæller, at han forsat spiser af det kød, der kom ud af den kvarte ko, hvert medlem af foreningen fik.\nHan har hørt om fundet af PFAS i området, hvor foreningens køer har gået, men han er ikke umiddelbart bekymret.\n- Min kasserer (fra foreningen, red.) fortalte, at det var så lidt, at det nok ikke gjorde noget. Men vi har ikke fået at vide, hvor meget, der var i det vand. Personligt er jeg da ikke bange for at spise det, siger Viggo Jensen.\nHan siger dog, at det kan ændre sig, hvis det viser sig, at det drejer sig om en stor PFAS-mængde.\n- Hvis tallet nu er ti, og vores ligger på 9,8, så ville jeg nok ikke spise det, siger han.\nFik tallene i marts\nCharlotte Rosenblad Ralund, der afdelingsleder i Faxe Kommunes afdeling Natur & Miljø, fortæller, at analyserne af spildevandet og overfladevandet blev foretaget i januar og februar måned.\nPFOS og PFAS-værdier i Faxe\nKommunen fik ifølge hende oplysningerne om den forhøjede værdi af PFAS i slutningen af marts.\n- Vi startede så et samarbejde med AffaldPlus for at få lavet kildeopsporing for at finde ud af, hvor det her PFAS kommer fra. Det, at vi har fundet det på Faxe Miljøanlæg og Faxe Rensningsanlæg, er jo ikke ensbetydende med, at det ikke kan komme et andet sted fra, siger hun og fortsætter:\n- Men det har vi så fundet ud af nu, at den primære bidragsyder er miljøanlægget. Og så har vi også fået undersøgt åerne, både Faxe Å og Lille Å, som ligger der tæt ved miljøanlægget, for at undersøge, hvad indholdet er i selve vandløbene.\nIkke så alvorligt som Korsør\nDet er på baggrund af de undersøgelser, at kommunen tog fat i Fødevarestyrelsen, som nu altså fraråder, at man spiser kød fra køer, der har græsset i området, og fisk fanget i Faxe Å.\nIfølge Charlotte Rosenblad Ralund er der dog ikke tale om et lige så alvorligt tilfælde, som man så det i Korsør, hvor en større sag om PFAS-forurening kom frem i 2021.\n- Det er ikke på samme niveau som i Korsør, som jeg har forstået det, men det er simpelthen for en sikkerheds skyld, at de (Fødevarestyrelsen, red.) godt lige vil måle på det kød, siger hun.\nPFAS-forbindelserne i Faxe Å kan ledes tilbage til Faxe Miljøanlæg, som fungerer som en losseplads, forklarer Charlotte Rosenblad Ralund.\n- Miljøanlægget er modtager af forurenet jord, byggeaffald, alt muligt. Og PFAS-forbindelserne er jo blevet brugt i alt muligt. Det har været sådan et vidundermiddel, man brugte op igennem 1970’erne, og når man så river bygninger ned, og man har en virksomhed, som har noget affald, der ikke kan anvendes på anden måde, så bliver det kørt derhen. Det er en moderne losseplads, siger hun og fortsætter:\n- Og det vand, der siver ned igennem lossepladsen, det bliver samlet som spildevand og ført til renseanlægget. Og det er i det vand, man har fundet det.\nIkke risiko ved drikkevand\nCharlotte Rosenblad Ralund oplyser, at man også på Miljøanlægget er ved at lave en kildeopsporing, men at der kan være tale om mange kilder, som PFAS-forureningen kommer fra.\nI forbindelse med udmeldingen om fundet af PFAS i Faxe Å understreger Faxe Kommune, at det ikke har påvirket drikkevandet, og at borgerne i området ikke skal være bekymrede for, om der er risiko ved at drikke vandet fra deres vandhaner.\nDrikkevandet bliver ifølge kommunen som led i helt almindelig drift og sikkerhed kontrolleret jævnligt, og der bliver meldt ud fra kommunen, Faxe Forsyning og/eller private vandboringer, hvis der er problemer med drikkevandet.


Den spektakulære bygningskrop, der føjer sig til det eksisterende sygehus i Helsingborg, er et topmoderne, fleksibelt og på alle måder sammenhængende byggeri, der trods sin volumen på 40.000 m² indskriver sig nænsomt i de bymæssige omgivelser.\nBygningen indeholder laboratorier, psykiatri og somatiske ambulatorier. Rådgiverteamet har haft stor fokus på, at den nye bygning tilpasser sig det omkringliggende byggeris skala - på den ene side det eksisterende sygehus' massive bygningskrop og på den anden side de mindre bymæssige ejendomme. Bygningen føjer sig ind i de trafikstrømme, der er i området, og den eksisterende sygehuspark forlænges, så campus-tanken og billedet af et sammenhængende sygehusområde forstærkes midt i byens pulserende liv.\nProjektets hovedgreb udspringer af den brede viden, aarhus arkitekterne har om sundhed, herunder en detaljeret viden om psykiatrisk behandling og miljøets indvirkning på de indlagte. Byggeriet adskiller sig væsentligt fra det traditionelle, institutionelle hospitalsbyggeri.\nArkitekturen sætter mennesket i centrum, og tager udgangspunkt i den humane, mindre skala, der ikke er intimiderende som traditionelt institutionsbyggeri kan være, men som tværtimod virker imødekommende og beroligende. Byggeriet fokuserer på et stimulerende, helende miljø, hvor både patientens heling og restitution og hensynet til personalets gøremål er i fokus.\nArkitektonisk er et helende grønt kvarter brudt op i mindre enheder, der tilsammen udgør et dynamisk hele. Byggeriet fremstår venligt og imødekommende, og åbenhed og transparens præger alle afdelinger, uden at der gives køb på funktionalitet og sikkerhed.\nAlexandra Adriani Afdelingsleder\nType: Udvidelse af Helsingborgs lasarett. Laboratorier, psykiatri og somatiske ambulatorier Sted: Charlotte Yhlens gata 10, Helsingborg Opdragsgiver: Regionservice Skåne Bruttoareal: 46 000 m2 Status: Igangværende Samarbejdspartner: Rådgiverteam: LINK arkitektur, schmidt hammer lassen, NNE Pharmaplan, Kragh og Berglund Fagområder: BIM - Bygnings Informations Modellering / Byggeadministration / Beskrivelse / Universel Udformning / Arkitektur


#MeetOurTeam – Daniel, Frontend-udvikler | SYSCO\n#MeetOurTeam DK> #MeetOurTeam – Daniel\nNavn: Daniel Silva\nKommer fra: Født i Oslo, men boede i San Juan (Puerto Rico) og Mexico City i de første 4 år af mit liv. Altid svært at svare på dette spørgsmål \nHvornår startede du i SYSCO? August 2021\nUddannelse: Bachelor i anvendt computerteknologi fra OsloMet\nDu er nyuddannet, og det er dit første job – hvordan stiftede du bekendtskab med SYSCO, og hvordan endte du hos os?\nJeg stiftede bekendtskab med SYSCO, da jeg blev kontaktet på LinkedIn. På det tidspunkt var jeg i gang med min uddannelse i anvendt computerteknologi på OsloMet. Gennem et par Teams-interviews lærte jeg SYSCO at kende – og kunne virkelig godt lide de mennesker, jeg talte med, og de værdier, virksomheden havde.\nHvordan var det at starte i SYSCO?\nDet var en overraskende glidende overgang fra studielivet til opstart i SYSCO.\nDet var som at beholde alt det sjove ved studielivet (kode, teamwork osv.) og samtidig få endnu mere frihed til, hvad jeg gerne selv vil lære, og hvordan jeg vil udvikle mig.\nI min første tid hos SYSCO har jeg taget en række kurser og arbejdet sideløbende med diverse interne projekter – primært et projekt kaldet Digital Onboarding. Jeg har også taget kurser i Vue JS, avanceret HTML og CSS, React Native og Docker. Det er alle teknologier, som jeg vidste noget om og havde en vis ekspertise inden for, men det føltes godt at kunne styrke min viden endnu mere – især som forberedelse til at komme ud i et rigtigt projekt. Digital Onboarding-projektet havde til formål at skabe en intuitiv web-app til onboarding af nye medarbejdere i SYSCO, med det formål at gøre hele opstartsprocessen så smidig som muligt. Arbejdet med dette projekt bærer nu frugt og appen skal fremover bruges til nye medarbejdere.\nDet er virkelig sjovt at vide, at jeg var involveret i et rigtigt projekt næsten fra dag #1 i SYSCO!\nDet, at jeg har haft muligheden for at lære Vue JS så tidligt i min karriere, med de ressourcer, som SYSCO stiller til rådighed, er virkelig en værdifuld gave.\nJeg tror, der vil komme flere og flere brugbare værktøjer, som vil lade mig skabe bedre apps på en enklere måde samt gøre det nemmere at fokusere mere på brugeroplevelse og design.\nLige nu arbejder jeg på et projekt med en kunde, hvor jeg er den eneste fra SYSCOs side. Jeg arbejder sammen med flere kontaktpersoner hos kunden og en domæneekspert fra en anden virksomhed, som deler opgaven med SYSCO. I dette projekt hjælper vi virksomheden med at redesigne et af deres nøgleprodukter fra bunden, i alt fra funktionalitet og farver til UI (User Interface) og UX (User Experience).\nJeg er klar over, at det er en stor opgave for en junior, og jeg sætter derfor virkelig stor pris på, at både kunden og SYSCO turde investere i min ekspertise i dette projekt. Det har givet mig en masse selvtillid.\nJeg har ingen mentor lige nu, men jeg (og projektet) bliver løbende fulgt af min nærmeste leder og afdelingsleder Lisa Greenquist.\nMit mål det næste år er at udvikle mig endnu mere teknologisk. Jeg er heldig at være nyuddannet og have alderen på min side – så jeg vil bruge denne fordel til at få så meget erfaring som muligt.\nJeg aner ikke præcis, hvordan denne udvikling ser ud. For eksempel havde jeg ikke planlagt at lære Vue JS inden for mine første måneder hos SYSCO, men her er jeg alligevel.\nOm 5 år forestiller jeg mig, at jeg stadig er en del af SYSCO. Jeg vil være en seniorkonsulent, som kan løfte endnu mere komplekse og interessante opgaver og samtidig være en læringsressource for juniorer.\nMød en af vores seniorkonsulenter, Ingrid >\nDet bedste ved at arbejde i SYSCO er friheden – samtidig med at der er trygge og definerede rammer. Det føles som om, at jeg styrer mit eget skib – men jeg er ikke alene.\nH3 After Dark. Jeg lytter ikke så meget til podcasts, men har fulgt denne længe på YouTube og synes det er ret sjovt. Det handler ikke om en bestemt ting, men følger relevante nyheder i onlineverdenen, såvel som i den virkelige verden. Samtidig er der mange personlige kommentarer, sjove historier og sketches, der gør det interessant at se/lytte til. Jeg ser nok mere YouTube end jeg burde, det er min #1 erstatning for tv og en fantastisk ressource til læring. Jeg kan ikke sige, at jeg har en favorit YouTuber, men det er netop det, som er så fantastisk ved YouTube – jeg kan lade mine tanker og interesser tage mig derhen, hvor jeg vil hen.\nJeg kan godt lide at cykle, campere og spille basketball. Jeg cykler næsten overalt – ned til centrum, til mine venner og når jeg skal handle. Når jeg skal på camping, er det typisk i Nordmarka. Jeg bor i Bjerke, så jeg har let adgang til mange fine grusveje inde i skoven. Da jeg var yngre, var jeg en del af Kjelsås IL basketballhold, i dag spiller jeg kun for sjov med mine venner. Når det er sagt, kan jeg godt lide at bytte cykling og camping ud med en filmaften med min forlovede, når det er dårligt vejr 🙂\nI sommeren 2021 cyklede min forlovede og jeg fra Oslo til Gol og over bjergene langs Rallarvegen til Flåm. Billedet er taget på Rallarvegen et sted mellem Finse og Vatnahalsen.


M-gade xxx, 2100 København Ø\nUenighed om lejernes ret til at gennemføre forbedringsarbejder m.v. efter lejelovens § 62 a\nI e-mail af 11. november 2015 har lejerne, XX og XY, indbragt ovennævnte sag for huslejenævnet.\nSagen er indbragt for nævnet efter boligreguleringslovens § 27 b.\nUdlejer, YY ApS v/Ejd. administration ApS, er hørt i sagen i brev af 18. december 2015.\nNævnet har besluttet, at lejerne er afskåret fra at gennemføre det ønskede forbedringsarbejde i lejemålet uden udlejers samtykke, jf. lejekontraktens § 11.\nDet fremgår af lejelovens § 62 a, stk. 1, at "lejeren af en beboelseslejlighed har ret til at udføre nærmere fastsatte forbedringsarbejder mv. i lejligheden og ved fraflytning få godtgørelse for de afholdte udgifter efter reglerne i stk. 4-8."\nDet er et krav, at forbedringerne mv. efter stk. 1 skal være rimelige og hensigtsmæssige, og udlejer kan nægte lejeren at forbedre det lejede, når særlige vægtige grunde taler herfor, jf. stk. 3.\nLejerne har oplyst, at de ønsker at udskifte køkkenet i lejemålet. Køkkenet er 21 år gammelt og trænger ifølge lejerne til udskiftning.\nUdlejer har dog afslået lejernes anmodning om udskiftning af køkkenet.\nI e-mail af 3. januar 2016 har lejerne oplyst, at arbejdet bliver udført af håndværkere, og at de overvejer materialer fra Svane Køkkenet. Der forventes en pris på ca. 150.000 kr. Der vil i forbindelse med udskiftningen ikke ske nogen form for rumændringer, og det nye køkkens placering af elementer vil forblive nøjagtigt samme sted som i det nuværende køkken.\nI e-mail af 12. januar 2016 og e-mail af 18. februar 2016 har udlejer indsendt sine bemærkninger til sagen.\nUdlejer har indledningsvist henvist til, at det i lejekontraktens § 11 er aftalt, at "lejer ikke uden udlejers samtykke må foretage forandringer i lejligheden. Er lejer forpligtet til at retablere eventuelle forandringer, er udlejer berettiget til at forlange passende depositum herfor." Det står under overskriften "Forandringer af det lejede."\nDet er således udlejers opfattelse, at lejelovens § 62 a er fraveget ved aftale mellem lejerne og udlejer, og at lejerne derfor ikke har ret til at installere et nyt køkken.\nSubsidiært har udlejer gjort gældende, at forbedringerne ikke kan anses for rimelige og hensigtsmæssige, idet udlejer vil blive påført en økonomisk byrde/risiko, som udlejer ikke kan inddække ved en stigning i lejen, såfremt lejerne meddeles ret til at installere nyt køkken.\nYdermere har udlejer anført, at det ønskede arbejde ikke er tilstrækkeligt konkretiseret af lejerne.\nUdlejer har endvidere gjort gældende, at et køkken i en prisklasse på ca. 150.000 kr. er væsentligt dyrere end de køkkener, udlejer selv indsætter i de lejemål, hvor udlejer vurderer, at det er nødvendigt at indsætte nyt køkken.\nNævnet har behandlet sagen efter lejelovens § 62 a.\nEfter en gennemgang og drøftelse af sagen er det flertallets opfattelse, at lejerne er afskåret fra at gennemføre det ønskede forbedringsarbejde i lejemålet uden udlejers samtykke, idet lejelovens § 62 a er fraveget ved aftale mellem lejerne og udlejer, jf. lejekontraktens § 11.\nFlertallet bemærker, at bestemmelsen i lejelovens § 62 a ikke er præceptiv.\nEt nævnsmedlem er af den opfattelse, at fravigelsen i lejekontraktens § 11 ikke omfatter lejelovens § 62 a, idet der ikke er henvist til bestemmelsen.\nEndvidere er det nævnsmedlemmets opfattelse, at lejerne ikke kan afskæres fra at udskifte køkkenet i lejemålet, når udlejer selv udskifter køkkener i andre lejemål.


Sport og Fitness - Odder Højskole\nPå skolen for Sport og Fitness sættes din krop i centrum. Du styrker, toner og arbejder med din krop samtidig med, at du lærer om, hvordan den fungerer, og hvordan du får den til at yde optimalt. Odder Højskole har egen hal, beachvolleybane, fitnessfaciliteter og boldbane, og vi samarbejder Spektrum Odder Svømmehal og Via University College i Aarhus for at give dig den allerbedste undervisning og træning.\nPassionen er det centrale, hvis du vil opnå gode, langvarige resultater. Det skal ganske enkelt være sjovt og udfordrende. Derfor arbejder vi med stor alsidighed når det gælder fitness og styrketræning og i valg af de sportsgrene, du kommer til at afprøve. Vi giver et spark til rutinen, så din krop hele tiden styrkes og udfordres.\nPå Odder Højskole kan du vælge hele pakken af sports- og fitnessfag, eller du kan vælge at supplere med fag fra helt andre områder. Du sammensætter selv dit skema ud fra skolens mere end 80 forskellige fag (se listen over valgfag ved at klikke her). Som elev kan du i øvrigt benytte Odder Højskole faciliteter uden for undervisningen.\nTilmeld dig Sport og Fitness her\nSport & Fitness faciliteter\nOdder Højskole har sin egen hal og en lang række andre faciliteter for Sport & Fitness\nUnderviser i Sport & Fitness, Badminton,\nVolley, Fodbold, Basket, Beachvolley,\nUnderviser i Svømning\nUnderviser i Løb\nJesper løber ikke kun for motionens skyld, men for hele tiden at blive bedre, presse sine egne grænser og være med i toppen i sin løbe-aldersgruppe.\nHan vil gerne forstå verdens historie og synes det er spændende, hvordan historien hele tiden former samfundet og de enkelte lande og påvirker vores livsvilkår. Han har en håndværksmæssig kærlighed for traditionel analog fotografi og er interesseret i, hvordan enkelte fotos kan påvirke den måde, vi opfatter vigtige begivenheder.\nJeg udviklede både mine færdigheder og mit kendskab til forskellige fag i Sport & Fitness. Men jeg fik også afprøvet sjove nye sportsgrene, som jeg aldrig havde spillet før. Alt i alt havde jeg en fremragende tid på højskolens Sport & Fitness-fag, hvor jeg fik lov at arbejde med min krop, og udvikle mig i mange forskellige sportsfag.\nLinus Pi\tElev på Sport & Fitness 2018


Langeland Profetiske løse hunde sklerose tryghed klassikere årstalsrækker Dannebrog Havfruer Knæk cancer dansk sommer\nKære (pigenavn), dejligt at høre fra dig. Jeg tager virkelig hatten af for dig og dit vinterbaderi - smiler. Det skulle jo booste kroppen, være sundt, men jeg nyder min seng om morgenen - især på dage som i dag. Jeg forstår din tanke med at mødes med din bekendte. Dog må jeg sige nej tak. Jeg har snart været “fødselshjælper” for mange med Parkinsons - og det er ikke mit job. Mit råd til ham er er læse på foreningens website og kontakte Nordsjællands kredsen. http://www.parkinson.dk http://www.parkinson.dk/kredse/nordsjælland Men vejen er som altid igennem (drage egne erfaringer) for at komme ud på den anden side. Jeg er hverken medlem af foreningen eller kredsen, jeg har været gennem hele møllen og gjort, hvad man gør i foreningsdanmark, men også fundet ud af at det er ikke godt for mig. Man må finde sin egen vej. Jeg har fundet ud af, at jeg trives bedst blandt “normale” mennesker. Jeg har ikke behov for at blive konfronteret med syge mennesker og sygdom. Parkinsons er en fremadskridende sygdom, som ikke kan standses, men der er ikke to mennesker, hvor udviklingen er præcis den samme. Jeg har valgt at fortælle mig selv, at jeg har en diagnose, men ikke er syg. Valgt at tro på at jeg til dels kan stoppe progredieringen - og det\nSæt stor pris på din smags- og lugtesans. Du tager den sikkert for givet, ligesom det at du kan se, høre og føle. Det er ikke en naturlov at kunne smage og nyde det man spiser, eller stikke snuden i luften og dufte nyslået græs, saltet fra havets bølger, duften af rådyr, eller den der helt specielle duft i luften lige før det bliver regn.Når man bliver ældre bliver smags- og lugtesansen svagere. Måske er det derfor, at mange ældre ikke rigtig har lyst til at spise, og det er forståeligt, for hvor længe gider man spise under foregivelse af, at man kan huske hvordan det smagte engang, men altså ikke længere.Visse sygdomme og diagnoser kan også fratage een denne fantastiske evne til at nyde. Diagnosen Parkinsons, som jeg er den “heldige” indehaver af, kan også give reduceret smags- og lugtesans. Og da man som oftest får stillet diagnosen senere i livet, samtidig med den normale reduktion, er det et uheldigt sammentræf.Som Parkinsonist bliver man “bespist” med piller, mange piller og man er ofte et eksperiment. For nogle piller virker - i en periode - så må man skifte, andre bliver man ligefrem syg af. Hvad virker for een af piller og styrke, virker ikke for en anden.Min overbevisning har været, at jeg skulle være medspiller, forsøge selv at gøre “noget”. Tro på at dette\nDen 5. juli 2016 skrev jeg som svar på Marianne Nygaards artikel om samtaler der skaber udvikling, Er dine samtaler patetiske … eller profetiskeKære Marianne,dette blot for at fortælle dig, hvor meget jeg nyder dine indlæg/nyhedsbreve/blogs. De er skrevet med hjertet, med omtanke, empati og er i stand til at navigere i “oprørt farvand”.Dette, dit sidste, skriv om samtaler og indre dialog er jeg specielt glad for. Det bekræfter mine tanker og mine indre samtaler.Som du ved, fik jeg for en del år siden diagnosen Parkinsons. Jeg har valgt at acceptere at have en diagnose, men valgt ikke at være syg.Jeg har valgt ikke at være bundet af at skulle gøre som andre, jeg har valgt at lytte til min krop, at lytte godt efter de indre dialoger og tolke som jeg mener, at udkommet skal tolkes.Glæden ved livet, en humoristisk og positiv tilgang til dagligdagen og til udfordringer har bragt mig derhen, hvor medicinen nu bliver reduceret, hvor jeg får det stadig bedre og hvor folk siger: Man kan jo ikke se på dig, at du har Parkinsons.Nej, det kan man ikke takket være positiv tænkning, meditation og en nu årelang øvelse i at sætte tempoet ned og turde give sig tid til at nyde nuet. Kærlige tanker fra hjertet – og jeg glæder mig til at blive lidt klogere og læse dine fremtidige skriv.RegitzeP.S. Kommer lige i tanke om Raquel Rastenni’s


Hotel Salto | De 10 bedste hoteller i Salto | Hotels.com\nHotels.com kan hjælpe dig med at finde de bedste hoteller i Salto.\nFor at hjælpe dig med at finde det perfekte værelse, når du reserverer et hotel i Salto, Italien, har vi gjort det let for dig at sammenligne hoteller, heriblandt vores mest populære hotelkæder. I øjeblikket er vores mest populære hotel i Salto Il Convento RTA, som er blevet reserveret 5 gange inden for den sidste time.\nNår du reserverer dit ophold på Hotels.com, kan du optjene bonusovernatninger ved at tilmelde dig Hotels.coms loyalitetsprogram, Hotels.com Rewards. Det er gratis at tilmelde sig og tager kun to minutter. Når du har indsamlet 10 nætter, får du 1 bonusovernatning*. Så selv en weekend i Salto kan blive første skridt på vejen mod en bonusovernatning på et hotel.\nHvorfor reservere et hotel i Salto på Hotels.com?\nVi hjælper dig med at finde det perfekte hotelværelse blandt 113 hoteller i Salto. Med vores smarte søgefunktion kan du hurtigt sammenligne hoteller og filtrere dem efter:\n- Kvarterer i Salto\n- Seværdigheder i Salto\n- 2462 anmeldelser skrevet af Hotels.coms gæster om overnatninger i Salto\n- Hotelpriser, der bliver opdateret hvert minut - Ledige datoer - Detaljerede oplysninger og billeder - Detaljerede kort, der viser hotellernes beliggenhed samt de nærmeste transportmuligheder og turistattraktioner i Salto.


Sten bliver musikkens mand i Vejle Kommune | vafo.dk\nSten Byriel, der for nyligt er flyttet til Tågelund sammen med sin mand, starter 1. april som chef for Vejle Musikskole. Han har mange planer og tanker om, hvordan han kan påvirke en opblomstring af musikskolen rundt om i hele kommunen. Foto: Mette Mørk\nEfter 34 år som operasanger ved Det Kongelige Teater skal Sten Byriel, der nu er bosiddende i Tågelund, være chef ved musikskolen i Vejle Kommune. Drømmene og visionerne rækker vidt, og samtidig handler det om nærhed, nuet og musikalske fællesskaber.\nEgtved: - Jeg glæder mig enormt meget til at starte. Og tænk, nu skal jeg til at være chef i en kommune, lyder det fra den 62-årige Sten Byriel, der har skiftet den høje puls i hovedstadsområdet og en 34 år lang karriere som kongelig operasanger ud med et landsted ved Tågelund og en stilling som musikskolechef ved Musikskolen Vejle Kommune fra 1. april.\n- Jeg kan næsten ikke vente med at komme i gang, tilføjer Sten Byriel.\nHans glæde og forventninger mærkes tydeligt, mens han sidder ved køkkenbordet i hjemmet ved Tågelund, klar til at berette om, hvem han er, og hvad han kan byde på.\nFra køkkenvinduet er der udsigt til åbne vidder, smukke søer, og her er helt roligt. Ingen forstyrrende storbystøj. På bordet falder lyset på de små bobler, der flyder opad i rustikke glas fyldt med fransk alkoholfri økologisk ferskenchampagne, og i en skål står farverige engelske vingummier. Ligeledes fornemmer man en lethed, en dybde og helt klart en masse kulør ved denne musikkens og sangens mand.\nSten Byriel fortæller, at han og hans mand, Torben Hærslev, der er enhedschef og overlæge i Styrelsen for Patientsikkerhed i Kolding, ikke et øjeblik har fortrudt, at de er flyttet til det jyske, og særligt til dette område nær Egtved, hvor naboskabet blandt andet byder på kunstneriske og musikalske mennesker og en særlig natur, som man ikke finder lignende mange andre steder i Danmark.\nOg ikke mindst ser Sten Byriel en rigtig god mening med, at han nu skal i gang med at betræde de bonede kommunale gulve i musikkens tegn. Han er parat, velforberedt og samtidig fyldt med idéer og drømme på musikskolens og alle børns og unges vegne.\nMusikskolen skal være meget mere synlig. Vi skal ud i gader og stræder, og alle børn og unge i hele kommunen skal på den ene eller anden måde have mulighed for at komme og være med.\nSten Byriel, kommende chef for Vejle Musikskole\nNoget af det første, Sten Byriel har sat sig for som ny musikskolechef, er at gøre op med den tendens, der er i faget om, at soloundervisning er det eneste rigtige.\n- Musik er noget, vi skaber sammen, og musik skaber samvær. Det er, når vores børn samler et band, eller når vi mødes og synger sammen. Vejle Musikskole skal være for alle. Derfor skal vi udvikle nogle undervisningstilbud, som gør, at alle uanset social og kulturel baggrund har lyst til at starte til musik, siger Sten Byriel.\nHan husker også, da han selv som barn og ung gik til blandt andet korsang.\n- Det var helt fantastisk, når jeg var til korsang. Bare den oplevelse det var, når der opstod en smuk resonans, og man mærkede, at man var en del af noget større. Dét var noget, der gav mig lyst til at arbejde videre med sang og musik, forklarer Sten Byriel.\nNetop denne glæde ved at skabe musikalske oplevelser i fællesskaber, har han siden gennem sit liv observeret som værende noget helt universelt.\n- Og så er jeg sikker på, at de, som har helt særlige talenter, og som vil noget med musikken, nok skal poppe op og komme videre. Plus at der naturligvis stadig vil være muligheder for talentudvikling i Vejle Musikskole.\nDe skal optræde i Tivoli: Vejle Musikskole giver elever magi...\nSten Byriel er også overbevist om, at når man giver børn og unge mulighed for at mærke glæden ved musikken, især i fællesskaber, så betyder det også et rigere liv for dem i fremtiden.\n- Musikken spiller en helt essentiel rolle i samfundet. Man har ved et amerikansk studie vist, at musik og andre æstetiske fag både fører til længere uddannelser, bedre jobs og større socialt engagement, fortæller Sten Byriel.\nOg ikke blot skal musikken ifølge den nye musikskolechef være dannende og skabe et godt levegrundlag for fremtidens voksne, den skal også være en øjenåbner.\n- Vi skal i Vejle Musikskole også have undervisning i for eksempel saz (et langhalset strengeinstrument, som man bruger i eksempelvis Tyrkiet, red.), og mange andre spændende instrumenter. Og eleverne skal have mulighed for at lære mere om for eksempel afrikansk og arabisk musik. Vi skal i det hele taget være mere mangfoldige, forklarer Sten Byriel med stor entusiasme.\nSten Byriel er født 14. juni 1957 i Torsted ved Horsens.\nHan har en lang musikalsk uddannelse ved Musikvidenskabelig Institut, Århus Universitet, Det Jydske Musikonservatorium med sang som hovedfag, Det Kongelige Danske Musikkonservatorium, Operaakademiet og Det Kongelige Teater.\nHan fik sin debut med Papagenos Tryllefløjten på Det Kongelige Teater i 1985 og har været ansat der som operasolist frem til august 2019.\nSideløbende har han undervist på Psykoterapeutisk Institut, Aarhus og har været censor ved Musikterapeutisk Institut, Aalborg Universitet.\nChef for Vejle Musikskole fra 1. april 2020.\nSten Byriel bor i dag på en ejendom i Tågelund nær Egtved med sin mand Torben Hærslev, der Enhedschef og overlæge i Styrelsen for Patientsikkerhed i Kolding.\nDe vrede unge og millennium-generationen\nLigeledes drømmer han også om at kunne tilbyde de mere vilde og vrede unge mennesker at kunne bruge musikken til at kunne udtrykke sig.\n- De skal da have mulighed for at gå til rap, måske skal de selv skrive deres sange, og måske kunne det gøres i samarbejde med Xeneriet i Spinderihallerne. Det kunne jo være, at vi kunne hjælpe de vrede unge til i fremtiden at blive kreative voksne, konstaterer han.\nFor Sten Byriel er det også vigtigt, at musikskolen har øje for, hvordan man kan møder den unge generation, millennium-generationen, som den hedder i dag, i øjenhøjde. Og han er meget fortrøstningsfuld.\n- De unge i millennium-generationen er rent faktisk meget socialt interesserede. De vil gerne hinanden og fællesskaberne, og de er velinformerede og har høje forventninger til både sig selv og til omgivelserne. For dem er alt muligt. Det er noget, jeg glæder mig meget til at arbejde med.\nNoget Sten Byriel også glæder sig til, er at komme til at møde og arbejde sammen med alle lærerne under Vejle Musikskole.\n- Her er det også enormt vigtigt for mig at møde de enkelte lærere, hvor de er og som de individuelle mennesker, de er, siger han.\nMusikken har altid haft en stor plads i Sten Byriels hjerte og liv, og sådan vil det også være fremover. Foto: Mette Mørk\nI det hele taget er Vejle Kommunes kommende chef for musikskolen fyldt med forventninger, energi og vilje til at sætte musikskolen i fuld blomstring.\n- Og så skal musikskolen være meget mere synlig. Vi skal ud i gader og stræder, og alle børn og unge i hele kommunen skal på den ene eller anden måde have mulighed for at komme og være med, lyder det fra "musikkens mand" i Vejle Kommune, der for øvrigt netop har taget en lederuddannelse ved Erhvervsakademiet i Kolding, hvor han præsterede et 12-tal til eksamen.\nDermed har han toppet sine kompetencer i forhold til at skulle lede en kommunal musikskole med endnu mere end sin ellers mangfoldige musikkarriere, hvor han udover sit metier som operasanger også har været fagligt engageret og har stor erfaring med undervisning.\nKommende chef for Vejle Musikskole vil løfte til nye højder. Drømme og visioner rækker vidt. Og det handler om nærhed, nuet og musik i fællesskab. Foto: Mette Mørk\nSten Byriel er født og opvokset ved Horsens. Siden har han boet i Københavnsområdet, og han har via sit job som operasanger rejst rundt på verdens scener.\n- Nu er jeg næsten kommet tilbage til rødderne. Jeg har været rundt omkring, og jeg har lært meget af livet. Da jeg var ung, havde jeg faktisk en drøm om at blive lærer. Det blev jeg aldrig, men nu kommer jeg alligevel til at få indflydelse på børn og unges undervisning, fortæller Sten Byriel, der samtidig ikke har lagt operaen helt på hylden.\nHan vil stadig deltage enkelte koncerter, lave kammermusik og lignende, dog er det slut med de helt store opsætninger. I første række kommer nu livet i Tågelund, musikskolen og parrets otte grand danois-hunde.\nByrådsmedlem i replik: Så længe et menneske har energien, ær...\nHvorfor en 'gammel' musikskoleleder?